هەر چەند سەرۆكی توركیا رەجەب تەیب ئەردۆغان زۆر بە متمانەوە هەڵسوكەوت دەكا، بەڵام ئەو یارییەی كە لەگەڵ روسیا و ئەمریكا دەیكا یارییەكی مەترسیدارە و زۆر ئەستەمە بە ئاسانی پێشبینی سەرەنجامەكەی بكرێ. یارییەكە گەیشتۆتە رادەیەك كە یاریكەرەكە هەر دەبێ لەسەری بەردەوام بێ و پەراوێزێكی فراوانی بۆ پاشگەزبوونەوە نییە.\nململانێی نێوان ئەمریكا و روسیا گوێزراوەتەوە ناو خاكی توركیا و بە شێوەی ململانێ لە نێوان موشەكی پاتریۆتی ئەمریكی و موشەكی ئێس 400 ی روسی رەنگی داوەتەوە. هەردوولا لە پێشبڕكێدان بۆ فرۆشتنی موشەك بە توركیا. بەڵام مەسەلەكە مەسەلەی بازاڕ نییەو هەروەها مەسەلەی ئەوە نییە كە كام موشەك لەوی تر باشترە. مەسەلەكە ئەوەیە كە هەڵبژاردنی هەر كام لەم دوو موشەكە، دەشێ ببێ بە وەرچەرخانێكی گەورە لە مێژووی توركیا و كاریگەریی قوڵ لەسەر رێچكەی ستراتیجی و پەیوەندییە نێودەوڵەتییەكانی بەجێ بهێڵێ.\nتوركیا دەوڵەتێكی ئاسایی نیە. كاتێك دەوڵەتێكی ئەندامی پەیمانی ناتۆ بڕیار دەدا چەك لە نەیاری پەیمانەكە بكڕێ، ئەمە بەم واتایە دێت كە ئەو دەوڵەتە بەپێی رێساكانی یاریی هاوپەیمانێتی كار ناكا.\nناتۆ زۆر لەم هەڵسوكەوتەی توركیا نیگەرانە. رۆژنامەی تایمز لە سەروتاری هەفتەی رابردوو بەمجۆرە گوزارشتی لەو نیگەرانییە كردووە و وتویەتی توركیا بە كڕینی موشەك لە روسیا، هەڕەشە لە ئاسایشی هاوپەیمانەكانی دەكا لە ناتۆ.\nنیاز وایە لە حوزەیرانی داهاتوودا توركیا دەست بە وەرگرتنی موشەك بكا لە روسیا. تا ئێستا ئەردۆغان وا دەردەكەوێ كە نیازی هەڵوەشاندنەوەی گرێبەستەكەی نییە. نەك هەر ئەمە، بەڵكو بە متمانەیەكی زۆرەوە قسەیەكی واشی فڕێداوە كە روسیا كۆپییەكی لە ئێس 400 پێشكەوتووتری هەیە كە بە ئێس 500 ناسراوە. ئەمەش بەم مانایە دێت كە ئەگەر توركیا ئێس 400 بكڕێ، رەنگە دواتر ئێس 500 یش بكڕێ. پەیامەكە زۆر روون بوو. بەڵام كێشە گەورەكەی توركیا لەوەدایە كە مەسەلەكەی گەیاندۆتە ئاستێك كە پەشیمانبوونەوە لێی بۆتە كارێكی ئەستەم.\nئەگەر توركیا سوور بێ لەسەر كڕینی ئێس 400، ئەمریكا دەستەوەستان ناوەستێ. تەنانەت رەنگە مەسەلەكە بگاتە رادەی هەڵپەساردنی ئەندامێتیی توركیا لە ناتۆ یاخود دەركردنی. لە هەردوو ئەگەردا رۆژئاوا توركیا لە دەست دەدا و روسیا توركیا دەگرێتە باوەش، جگە لەوەی كە ناتۆ بنكەی ئینچەرلیك لە دەست دەدا. دوور نیە یەكێتیی ئەوروپا، توركیا لە لیستی كاندیدەكانی ئەندامێتی دەركا و رایەڵە ئابوورییەكانی لەگەڵ بپچڕێنێ. دەشێ ئەم هەنگاوانە كاریگەریی خراپ لەسەر ئابووریی توركیا و لیرەی توركی بەجێ بهێڵن. هەروەها دەشێ ئەمریكا بگەڕێتەوە سەر بەكارهێنانی كارتی كوردی سوریا و توركیای پێ بترسێنێ.\nئەگەر توركیا لە كۆتاییدا لە كڕینی موشەكە روسییەكان پاشگەز بێتەوە، بە دڵنیاییەوە روسیا دەستەوەستان ناوەستێ و هەموو كارتەكانی بەكار دێنێ. لانی كەم دەتوانێ وەرزی گەشتیاری لە توركیا وێران بكا و گەورەترین كێشە بۆ لیرەی توركی دروست بكا، هەروەك دەشتوانێ كۆتایی بە هەموو مامەڵە ئابورییە ستراتیجییەكانی لەگەڵ توركیا بێنێ، جگە لەوەی كە لە ئەمریكا باشتر دەتوانێ كارتی كورد بە قازانجی خۆی بەكار بێنێ، سەرباری ئەوەی كە دەتوانێ بە پشتگیری كردنی سوپای ئەسەد، هەموو ناوچەی ئیدلب لە گروپە چەكدارەكانی ئۆپۆزیسیۆن پاك بكاتەوە كە ئەمەش بە واتای كۆتایی هاتنی لێك تێگەیشتنەكانی ئەستانە دێت. وەك دەردەكەوێ، توركیا لە هەردوو دۆخدا زیانی بەر دەكەوێ. تاكە بژاردەی بەردەم توركیا لەو هەلومەرجەدا، ئەوەیە كە ئەو بژاردەیە هەڵبژێرێ كە كەمتر زیانی پێ دەگەیەنێ. رەنگە واز هێنان لە كڕینی موشەكی ئێس 400 كەمتر زیان بە توركیا بگەیەنێ. لە راستیدا نازانرێ سەركردایەتیی توركیا چ بژاردەیەك هەڵدەبژێرێ، هەر وەك روونیش نییە چۆن بیر دەكاتەوە. لە هەردوو ئەگەردا وەرگرتنی هەر هەڵوێستێك سەركێشییەكی گەورەیە و ئاكامەكانی مەترسیدارن.\nبەپێی شیكردنەوەی سەروتارەكەی تایمز، رەنگە سەركردایەتیی توركیا ئومێد لەسەر ئەوە هەڵچنێ كە لەگەڵ روسیا یان لەگەڵ ئەمریكا بگا بە سەودایەك لەسەر كوردی سوریا. كامیان سەوداكەی لەگەڵدا بكا، واز لە لایەنەكەی تر دێنێ. بەڵام تەنانەت لەم سیناریۆیەش، توركیا بە سەلامەتی لێی دەرناچێ.\nرەنگە توركیا بتوانێ ئەجینداكەی لە دژی كوردی سوریا جێبەجێ بكا، بەڵام ئەمە هیچ لەوە ناگۆڕێ كە توركیا لە سەوداكەدا دەبێ خۆی لە نێوان روسیا و ئەمریكا یەكلا بكاتەوە و خۆی لە سەنگەری یەكێكیاندا بدۆزێتەوە. ئەمەش وا لە لایەنەكەی تر دەكا، دەست بەجێبەجێكردنی هەڕەشەكانی بكا و زیان بە توركیا بگەیەنێ.\nیاری لەگەڵ زلهێزەكان یارییەكی مەترسیدارە. هیچ كام لە زلهێزەكان دەستبەرداری بەرژەوەندییەكانی نابێ و لە كۆتاییشدا یاریكەرە بچوكەكان باجەكەی دەدەن.


به‌رنامه‌یی المصحف الالكترونی\nباشترین به‌رنامه‌ی گوێگرتن بۆ له قورئانی پیرۆز به ده‌نگی (60) شه‌ست قورئانخوێنی\n-خێرایی له كاركردن، كاركردن به‌بێ دابه‌زینی فایله ده‌نگییه‌كان بۆ ناو كۆمپیوته‌ر\n-هه‌بوونی نوسخه‌ی تایبه‌ت به فه‌یسبوك facebook، كۆدی تایبه‌ت بۆ ماڵپه‌ڕ و بڵۆگه‌كان\nوسخه بۆ سیسته‌می ماكنتۆش، له‌سه‌ر سیسیته‌می ویندۆوس و ماکنتۆش کارده‌کات\n-هه‌بوونی به‌شی یارمه‌تی بۆ چۆنیه‌تی به‌كارهێنان و دانانی به‌رنامه‌كه به زمانی عه‌ره‌بی و زمانی ئینگلیزی.\nخوشك و برایانی بەڕێزم سڵاوی خوا پەروەردگارتان لێ وا بۆ ئەمجارەش هاتینه‌وه خزمەتتان بۆ ئەوەی ئاشناتان بكەین بە بەرنامەیەكی بەسوودی تر كە كاری ئەم بەرنامەیە ئەوەیە فایلی Word دەكات بە pdf\nبه‌رنامه‌كه كاره‌كانی زۆر به سه‌ركه‌وتووی ئه‌كات ، وه‌كو به‌رنامه‌كانی تر نیه وه ئه‌توانن دایبگرن و فایلی Word بیگۆرن بۆ فایلی pdf\nله‌خواره‌وه ئه‌توانیت به‌رنامه‌كه دابه‌زێنیت بۆ هه‌ر كێشه‌یه‌ك ئه‌توانیت په‌یوه‌ندی به به‌رێوبه‌رایه‌تی ماڵپه‌ری ئیسلام كورد بكه‌یت\nگرنگی پێدانی ئیسلام بە ئافرەتان لە بواری فێركردندا\nنوسینی : م. محمد عبد الرحمن لطیف\nپێغەمبەری خوا (صلى الله علیه وعلى اله وسلم ) زۆر بایەخ و گرنگی داوە بە فێركردنی ئافرەتان لە زانستی شەرعیدا ، بۆیە دەبینین زۆر بە گەرم و گوڕییەوە ڕووی لە ئافرەتە موسڵمانەكان كردووە و وەڵامی پرسیارەكانیانی داوەتەوە و گەڕاوە بەدوای زانینی هەواڵیان و زۆر بە جوانی گوێی بۆیان گرتوە و سەردانی هەندێكیشیانی كردووە و بۆیان پاڕاوەتەوە لە خوای گەورە و ئامۆژگاری و رێنمایی كردوون ، وە لە هەموو هەفتەیەكدا ڕۆژێكی بۆیان دیاری و تایبەت كردبوو بۆ ئەوەی فێری زانستی شەرعیان بكات تاوەكو بتوانن بەختەوەری دونیا و دوا ڕۆژیان بەدەست بێنن . بۆیە ئەم هەڵوێستانەی پێغەمبەری خوا (صلى الله علیه وعلى اله وسلم) لەگەڵ ئافرەتاندا چەند هەنگاوێكی پێویست و بە سوود بوون و كاریگەرییان هەبوو لە چاندنی باوەڕێكی بتەو لە نێو دڵیاندا ، وە ئەو هەڵوێستانە پاڵنەرێكی زۆر بەهێز بوون بۆ بەدەست خستنی زانستی شەرعی لە لایەن پێغەمبەری خواوە (صلى الله علیه وعلى اله وسلم) دوای ئەوەی كە ڕێگای یەكخواپەرستی و شوێنكەوتنی پێغەمبەر (صلى\nچی پێویستە لە سەر ئافرەتان فێری ببن؟\nپێویستە لەسەر هەموو موسڵمانێك ـ پیاو بێت یا خود ئافرەت ـ ئەوەندە لە شەرع شارەزابێت و فێربێت كە بتوانێت خوا پەرستی و هەڵسوكەوت و كاروباری ڕۆژانەی لە گەڵا دەوروبەریدا لە مڕۆڤـ و زیندەوەر و دروست كراوەكانی تری خوای پەروەردگار بەشێوازێكی ڕاست و ڕێك وەك چۆن خوای گەورە و پێغەمبەرەكەی (صلى الله علیه وعلى اله وسلم) ڕونیان كردوەتەوە ئەنجام بدات . ئیمامی (الحافظ ابن حجر) لە (فتح الباری) دا فەرموویەتی : (وَقَوْله عَزَّ وَجَلَّ : [وَقُلْ رَبِّ زِدْنِی عِلْمًا ] سورة طه :114 ، وَاضِح الدَّلَالَة فِی فَضْل الْعِلْم ، لِأَنَّ اللَّه تَعَالَى لَمْ یَأْمُر نَبِیّه (صلى الله علیه وعلى اله وسلم) بِطَلَبِ الِازْدِیَاد مِنْ شَیْء إِلَّا مِنْ الْعِلْم ، وَالْمُرَادُ بِالْعِلْمِ : الْعِلْمُ الشَّرْعِیُّ الَّذِی یُفِید مَعْرِفَة مَا یَجِب عَلَى الْمُكَلَّفِ مِنْ أَمْر عِبَادَاته وَمُعَامَلَاتِهِ ، وَالْعِلْم بِاَللَّهِ وَصِفَاته ، وَمَا یَجِب لَهُ مِنْ الْقِیَام بِأَمْرِهِ ، وَتَنْزِیهه عَنْ النَّقَائِصِ ، وَمَدَارُ ذَلِكَ عَلَى التَّفْسِیرِ وَالْحَدِیثِ وَالْفِقْه) (28). واتە : ئەم ووتەیەی خوای گەورە : [وە بڵێ پەروەردگارم زانستم زیاتر بكە] : بەڵگەیەكی ڕوونە لەسەر گەورەیی و چاكەی زانست ، چونكە\nجـــــۆره كــــانـــى تــــه‌وبــــــــــه\nبراوخوشكانى به ڕێزم ئێمه‌ڕۆژانه‌گوناح ده‌که‌ین و وه ئاگامان له‌خودای گه‌وره نیه‌که حه قوبه‌مان ده‌دات له‌سه‌رخه‌راپه‌کانماندابۆیه ده‌مه‌وێ که‌مێك بدوێم له‌سه‌رجۆره‌کانی ته‌وبه‌و وه‌سوده‌کانی ته‌وبه کردن.\nزاناكان ئه‌فه‌رموون :ته‌وبه و په‌شیمان بوونه‌وه له هه‌موو گوناحێك پیٌویسته و فه‌رزه . جا ئه‌گه‌ر ئه‌و گوناحه له به‌ینى به‌نده و خوداى گه‌وره دا بێ و په‌یه‌وه ندى به ئاده‌میزاده‌وه نه‌بێ.بۆیه تۆبه و گه‌ڕانه‌وه‌له‌و گوناحه به‌م سێ مه‌رجانه درووسته:\nیه‌كه‌م: كه به یه‌ك جارى وازى لێ بێنى.\nدووه‌م: له كردنه‌كه‌ى په‌شیمان بی\nسێیه‌م: بریار بدا كه ئیتر هه‌تا هه‌تایه نه‌ى كاته‌وه نه‌گه‌ڕێته‌وه‌سه‌رى. جا ئه‌گه‌ر یه‌كێ له‌م سێ مه‌رجانه نه‌هاته جێ ئه‌وا تۆبه‌كه‌یى درووست نیه‌و دانامه‌زرێت. به‌لام ئه‌گه‌ر گوناحه كه په‌یوه‌ندى به\nبراده‌رایه‌تى كێ ده‌كه‌یت ؟! له‌قوتابخانه‌كه‌ت...\nوه‌یان له‌دانیشت گایه‌كه‌ت....\nئاماده‌كردنی: م.ناصح موحه‌ممه‌د ئه‌مین\nموسوڵمانى خۆشه‌ویستم دیاره براده‌رایه‌تى كردنى خه‌لكى زۆر كاریگه‌رى هه‌یه له‌سه‌ر مرۆف,له‌به‌ر ئه‌مه خواى گه‌وره وه‌هه‌روه‌ها پێغه‌مبه‌رى خوا محمد صلى الله علیه وسلم زۆر كرینگیان داوه به‌براده‌ر, خواى گه‌وره ئه‌فه‌رموێت)الأَخِلاَّءُ یَوْمَئِذٍ بَعْضُهُمْ لِبَعْضٍ عَدُوٌّ إِلاَّ الْمُتَّقِینَ) [الزخرف:67 واته له‌ڕۆژى دواییدا دۆسته‌كان ده‌بن به‌دوژمنى یه‌كترى,جگه له‌و دۆستانه كه له‌سه‌ر بنه‌ماى له‌خواترسیه‌وه بون به‌دۆستى یه‌كترى.. وه‌پێغه‌مبه‌رى خوا صلى الله علیه وسلم ده‌فه‌رمویت(المرء على دین خلیله فلینظر أحدكم من یخالل )أخرجه أحمد وأبو داود وحسنه الألبانی. واته مرۆف له‌سه‌ر رێبازى براده‌ره‌كه‌یه‌تى,جابزانه تۆ براده‌رایه‌تى كئ ده‌كه‌یت.. جاكه واته ئه‌ى براى به‌ریزم ئه‌ى خوشكى موسولمان ده‌بێت زۆر زۆر ئاگادارى خۆت بیت ,بزانه كئ ده‌بێت به‌براده‌رت و وه‌براده‌رایه‌تى كئ ده‌كه‌یت.\nئه‌ی خوشکی به‌ڕێز ته‌نها بۆ خۆت مه‌ژى به‌ڵكو ببه به كه‌سێكى هه‌ڵگرى ئه‌م دینه\nته‌نها بۆ خۆت مه‌ژى به‌ڵكو ببه به كه‌سێكى هه‌ڵگرى ئه‌م دینه .. با خه‌م و په‌ژاره‌ت ته‌نها جل و به‌رگ و پێڵاو و رێكخستنى پرچه‌كه‌ت نه‌بێت، به‌ڵكو خه‌م و په‌ژاره‌ى گه‌وره‌ت ئه‌وه بێت كه چۆن خزمه‌تى ئه‌م دینه بكه‌یت .... ئه‌گه‌ر كه‌سێكى سه‌رپێچى كارت بینى چۆن ئامۆژگارى ده‌كه‌یت .. ببه كه‌سێكى به به‌ره‌كه‌ت له هه‌ر كوێ بویت ... با سوودت بۆ ئافره‌تان هه‌بێت له مه‌جلیسه‌كاندا ... كاسێتى سوودمه‌ند دابه‌ش بكه به سه‌ریاندا ..... ئه‌م خوشكه ئامۆژگارى بكه ... ئه‌ویتر به به‌زه‌یى به له گه‌ڵیدا .. ئه‌وا تۆ ده‌بیته كه‌سێك كه له هه‌موو كه‌س قسه‌كانى باشتره (وَمَنْ أَحْسَنُ قَوْلًا مِّمَّن دَعَا إِلَى اللَّهِ وَعَمِلَ صَالِحًا وَقَالَ إِنَّنِی مِنَ الْمُسْلِمِینَ) [فصلت: 33] . واته: ووته‌ى كێ له ووته‌ى ئه‌و كه‌سه باشتره كه بانگه‌وازى خه‌ڵكى ده‌كات بۆ لاى خواى گه‌وره‌و كردارى چاك ئه‌نجام ده‌دات وده‌ڵێت من یه‌كێكم له موسڵمانان. ئێمه تۆ به كه‌سێكى باش ده‌زانین .. كه‌سانێك كه چاوى خۆیان له ته‌ماشا كردنى پیاوان ده‌پارێزن ... به‌ڵكو چاوى خۆت ده‌پارێزى له هه‌موو فیتنه‌یه‌ك كه ئافره‌تانى ترى تێ\nکامییان باشتره شه‌هیدی یان سه‌رکه‌وتن؟\nنوسینی: ابو خوله\nوه‌رگێڕانی: باوكی ئاسیا\nدانیشتن " ئه‌نصاریی و موهاجیر " بۆ فێربوون له کتێبی خوای گه‌وره (قورئانی پیرۆز) له‌سه‌ر ئه‌و ئایه‌تانه‌ی باسی جیهاد ده‌که‌ن، دانیشتبوون هانی یه‌كتریان ده‌دا بۆ جیهاد کردن له پێناوی خوا. ئه‌م ئایه‌ته‌یان ده‌خوێنده‌وه (قُل هَل تَرَبَّصُونَ بِنَا إِلَّا إِحدَى ٱلحُسنَیَینِ‌ۖ وَنَحنُ نَتَرَبَّصُ بِكُم أَن یُصِیبَكُمُ ٱللَّهُ بِعَذَابٍ مِّن عِندِهِۦ أَو بِأَیدِینَا‌ۖ فَتَرَبَّصُواْ إِنَّا مَعَكم مُّتَرَبِّصُونَ)(1).\nموهاجر له‌سه‌ر (إِحدَى ٱلحُسنَیَینِ) ڕاوه‌ستا.\nئه‌نصاری ووتی: واته یان شه‌هیدی یان سه‌رکه‌وتن.\nموهاجر پرسیاری لێ کرد: یا شه‌هیدی یا سه‌رکه‌وتن ؟\nئه‌نصاری وه‌ڵامی دایه‌وه‌و ووتی: به‌ڵێ یا شه‌هیدی یا سه‌رکه‌وتن.


لەمساڵدا ترەمپ وشەیەکی 255 جار بەکارهێناوە\n2020.08.24 - 18:43\nلەو کاتەوەى دۆناڵد ترەمپ لە کانونى دووەمى ساڵى 2017ەوە وەک سەرۆکى ئەمریکا دەستبەکاربووە، چەندین وشە و ناو و ناتۆرەى لەدژى ئەوانە بەکارهێناوە کە ڕەخنە لە کەسایەتیەکەى یاخود لە سیاسیەتەکانى دەگرن، ئیدى چ لەناو ئەمریکا یاخود لەدەرەوەى ئەو وڵاتە بن.\nلەناو ئەو وشانەی کە سەرۆکى ئەمریکا بۆ بەرپەرچدانەوەى هەر ڕەخنەیەک کە ئاڕاستەى خۆى یاخود ئیدارەکەى بکرێت، وشەى Hoax (تەڵەکە)ـە.\nهەر یەکە لە بریان ستیلتەر، پێشکەشکارى بەرنامە لە تۆڕى هەواڵى سی ئێن ئێنی ئەمریکی و پیتەر بۆمێرانتسیفی دەرهێنەر هەستاون بەژماردنى وشەى "تەڵەکە" بەشێوەیەکى گشتى کە لەلایەن سەرۆکى ئەمریکاوە زۆرترین جار بەکارهێنراوە.\nستیلتەر و بۆمیرانتسیف گەیشتوونەتە ئەو دەرئەنجامەى تڕەمپ وشەى " تەڵەکەی" زیاتر لە 250 جار بەکارهێناوە، ئەوەش لەمیانى توێتەکانى و تارەکانى لە کەمپینەکانى هەڵبژاردن و چاوپێکەوتن و کۆنگرە ڕۆژنامەوانیەکانیدا.\nئەو دوو ئامادەکارە باسیان لە شوێنکەوتە خراپەکانى بەکارهێنانە زۆرەکانى ئەو وشەیە لەلایەن ترەمپەوە کردووە وەکو وەسفێک بۆ ئەوانەى کە ڕەخنەیان لێگرتووە و ئاماژەشیان بەوە داوە، لەوانەیە پەنابردن بۆ ئەو وشەیە ئاسان بێت کاتێک کە پاوساوێک بۆ ڕەخنەگرانى نادۆزێتەوە.\nپێدەچێت لە ڕۆژانى داهاتوودا سەرۆکى ئەمریکا ئەو وشەیە چەند جارێکى تر بەکاربهێنیت بەتایبەت لەپیشکەشکردنى وتارەکەیدا لەبەرامبەر حزبى کۆمارییەکان لەبارەى هەڵبژاردنى سەرۆکایەتى ئەمریکاوە کە لەمانگى تشرینى دووەمى ئەمساڵ، سەربارى ئەوەش هێشتا کۆتایى ئەمساڵ نەهاتووە.\nترەمپ: بەمنزيكانە وڵاتى ترى ئيسلامى و عەرەبى هەمان بڕيار دەدەن\n2020.09.04 - 23:16\nڕۆژنامەیەک: ئەو ئەميرەى داعش کە لە توركيا دەستگيركرا 6 جارى تر دەستگيركراوە و ئازادكراوە\n2020.09.02 - 16:35


بارزانی ده‌یه‌وێت بێ ده‌ستنوێژ نوێژ بكات! ... عیماد عه‌لی\nدیاره ده‌ستنوێژ ته‌نها خۆپاككردنه‌وه نیه بۆ رووكردنه كارێكی گرنگ و پیرۆز، به‌قه‌د ئه‌وه‌ی ئاماده‌كاری سایكۆلوۆجی و روحی و ماتریاڵیش بێت بۆ به‌كارهێنانی هه‌ر ئامرازێكی مادی و مه‌عنه‌وی له پێناو گه‌یشتن به ئامانجێكی پیرۆز، گه‌وره بێت یان بچوك. ئه‌م خۆئامامده‌كرنه چ له ئاست تاكدا بوبێت یان كۆمه‌ڵ، وه‌ك نه‌ریتی باو له پێش سه‌رهه‌ڵدانی سه‌رجه‌م ئاینه‌كانه‌وه له‌زۆر شوێنی رۆژهه‌ڵاتدا به شێوه‌یكی جیاواز له ئارادا بووه و، واهاتووه و ته‌نانه‌ت زۆر له رووداوه‌كانی مێژوو ئه‌وه‌یان بۆ تۆماركردوین كه له كاتی رووكردنه هه‌ر سه‌فه‌رێك، یان ته‌نانه‌ت له كاتی كاری نابه‌جێشدا وه‌ك هه‌ڵكوتانه سه‌ریه‌كتر و غه‌زا و تاڵانیش، خه‌ڵكانی به‌ئاگا پشتیان به‌و شێوه كاره و ئاماده‌كاریه نه‌فسیه به‌ستووه، بۆ جێبه‌جێ كردنی ئه‌ركه‌كانیان و، مێژوو به روونی ئه‌وه‌ی بۆ روون كردوینه‌ته‌وه.\nئامانجێكی گه‌وره‌ی وه‌ك سه‌ربه‌خۆیی كوردستان ده‌ستنوێژێكی پاك و بێگه‌ردی ده‌وێت و به رق و كینه و تاكپه‌رستی و نه‌رجسیه‌ت و كورتبینی نایه‌ته‌دی. سه‌ربه‌خۆیی نه‌ك هه‌ر ده‌ستنوێژێكی ده‌روونی و لاشه‌یی ده‌وێت به‌ڵكو مه‌رجی پێشوه‌ختی له مه‌ر دڵ و ده‌روون پاكی و له خۆبورده‌یی و سنگفراوانی و گه‌وره‌یی له بیركردنه‌وه له ئاست پرسه‌كاندا یه‌كێكه له پێویستیه زۆر گرنگه‌كانی و، له‌و كاته‌شدا ده‌بێت كه یاسا و رێسا به‌رقه‌راربێت و به هه‌ره‌وه‌زی و هاوكاری و پێكه‌وه‌یی و قۆڵهه‌ڵماڵین جێبه‌جێ ده‌بێت نه‌ك به ته نگه‌نه‌فه‌سی و شڵه‌ژان و تاكره‌وی.\nكێ رێگربووه له كاری پێشوه‌خته بۆ ئامانجێكی گه‌وره‌ی ئاوها كه چاره‌نوسی میله‌تێك پێوه‌ی به‌ند بێت:\nهه‌ڵه‌و كه‌موكورتی خودی، ململانێی حزبی و ركابه‌ری و به‌رژه‌وه‌ندی ته‌سك، خود په‌رستی و نه‌رجسیه‌ت و نه‌بونی سه‌ركردایه‌تیه‌كی هۆشیار و گوێ نه‌دان به یاسا و ده‌ستور، ونبونی هه‌ماهه‌نگی و ستراتیژیه‌تێكی روون، نه‌بونی خه‌تی سوور و له‌به‌رچاونه‌گرتنی به‌رژه‌وه‌ندی باڵا و به‌رقه‌رارنه‌بونی ته‌بایی و پێكه‌وه‌یی له كاركردندا، له سه‌رووی ئه‌مانه‌وه هه‌مووی؛ نه‌بونی یه‌كێتیه‌كی نه‌ته‌وه‌یی و نیشتمانی. ئه‌مانه‌ن ئامرازه‌كانی ده‌ستنوێژه‌كه بۆ كارێكی پیرۆزی وا گه‌وره. به‌ڵكو پشت به‌ستن به‌سه‌ركێشی و ملهوری و نه‌زانینی ده‌رئه‌نجامه‌كان به هیچ رێژه‌یه‌ك به‌دیهێنانی ئامانجه‌كه مسۆگه‌ر ناكه‌ن.\nپاش دابینكردنی ئه‌مانه، وه‌ره‌وه بۆ خوێندنه‌وه‌ی ئه‌گه‌ره‌كانی ده‌رئه‌نجامی هاوكێشه ناوچه‌یی و جیهانیه‌كه و له‌وێوه برۆ بۆ لای هه‌ڵوێستی داگیركه‌رانی كوردستان و شێمانه‌ی هه‌ر جموجوڵێكیان له‌مباره‌وه. ئه‌مانه هه‌موو زیاتر ئه‌ركی سه‌رجه‌م لایه‌نه‌كانه و له‌سه‌رووی هه‌مویان پارتی و بارزانی. كه‌چی بێ خه‌مترین لایه‌ن و كه‌س له‌م پرسه‌دا بۆ دابینكردنی ئامرازه‌كانی ده‌ستنوێژی نوێژی سه‌به‌رخۆیی، پارتی و بارزانیه و ته‌نانه‌ت دست بۆ بچوكترین رێگه ده‌بات كه رێگر بێت له ته‌بایی نێوان لایه‌نه‌كان. دیاره لایه‌نه‌كانی تر بێ كه‌مكورتی نین و ئه‌وانیش زیاتر له روانگه‌ی ته‌سكبینیه‌وه شته‌كان ده‌خوێننه‌وه. له‌م چه‌ند رۆژه‌دا گۆران به راگه‌یاندنه‌كه‌ی، هه‌ڵه‌یه‌كی له مێژووی خۆیدا تۆمار كرد و ره‌فتاره‌كه‌ی له شوێنی خۆیدا نه‌بوو، كه له گه‌وره‌یی خۆی كه‌م كرده‌وه و خۆی گه‌یانده ئاستێك زه‌ره‌ری له خۆی پێش لایه‌نه‌كانی تربدات، سه‌ره‌رای ئه‌وه‌ی له‌وانه‌یه خه‌ڵكانێك پارتی به هۆكار بزانن له‌مه‌شدا، به‌ڵام گه‌وره‌یی لایه‌ن له چۆنێتی مامه‌ڵه‌كردنه له‌گه‌ڵ روداوه‌كاوندا نه‌ك به ره‌فتاری كاردانه‌وه‌ئاسا. ئه‌مه‌ش واتای ئه‌وه‌ناگه‌یه‌نێت كه پارتی و بارزانی و یه‌كێتی و حزبه‌كانی تریش بۆ ماوه‌یه‌كی دوورودرێژه له‌و هه‌ڵه‌یه گه‌وره‌تریان نه‌كردووه. ئه‌گه‌ر هه‌ڵه‌ی حزبێك زه‌ره‌ری له خودی حزبه‌كه‌ی خۆی دابێت، ئه‌وه له‌م ماوه كورته‌دا گۆران بوو كه پارتی تا راده‌یه‌ك خستیه ته‌ڵه‌كه‌وه، نه‌ده‌بوو ئاوا به ئاسانی تێی بكه‌وتایه.\nئه‌وه‌ی له‌م باره‌وه پێویسته، رێكه‌وتنی یه‌كێتی و گۆران به هه‌ر شێوه‌یه‌ك بێت پارتی ناچار بكات بێته ژێر بار، ئه‌مه‌ش هێمنی و خوێندنه‌وه‌ی واقعیی ده‌وێت و، زۆر جار بارودۆخ لایه‌ن ناچار ده‌كات رێگه‌ی رساست بگرێته به‌ر نه‌ك به بۆچونی عه‌قڵانیه‌تی بیركردنه‌وه‌ی خۆی ئاراسته‌ی بگۆرێت. بۆیه ئه‌وه‌ی مه‌به‌سته نه‌هێلرێت پارتی و بارزانی نوێژی بی َده‌ستنوێژ بكه‌ن و له سه‌ره‌تاوه ناراستی و جێگیرنه‌بونی كاره‌كه به روونی دیار بێت و، چه‌ندین هه‌نگاو بگه‌رێینه‌وه دواوه، ئه‌مه‌ش ئه‌ركی راسته‌وخۆی یه‌كێتی وگۆرانه به هه‌ماهه‌نگی سه‌رجه‌م لایه‌نه‌كان.


لوقمان غه‌فوور: له ماستی چۆبانی-یه‌وه بۆ هێرۆ-ی باڵیۆزی ئه‌مریكا. – WTARIKURD\nساڵی 2013، من و سۆزان-ی خێزانم له هۆتێل لالازار له سه‌رچنار-ی شاری سلێمانی، چاومان كه‌وت به “جینی لی” به‌رپرسی دیپلۆماتی له باڵیۆزخانه‌ی ئه‌مریكا له‌عیراق، كه به‌تایبه‌تی له به‌غداوه هاتبوو بۆ بینینی ئێمه. له‌كاتی ده‌مه‌ته‌قێكه‌ماندا وشه‌كانی زارم كه‌وته سه‌ر ئه‌وه‌ی لێمپرسی كه خه‌ڵكی كۆریای باكوره یان چینه، چونكه روخساری له‌و نه‌ته‌وه‌یه ده‌چوو. هه‌ستمكرد به نیگه‌رانییه‌وه وه‌ڵامیدایه‌وه و وتی باوكم خه‌ڵكی كۆریای باكوره، به‌ڵام من ئه‌مریكیم. ئه‌م وه‌ڵامه‌م به‌لاوه سه‌یر بوو تا ئه‌و ساته‌ی كه گه‌یشتمه ئه‌مریكا له‌نهێنی ئه‌م هه‌ست و وه‌ڵامه تێنه‌گه‌یشتم.\nساڵی 2017 كچه پۆلیسێك له‌ده‌رگای ماڵه‌وه‌یدا بۆ كارێك، داوام لێكرد بێته ئه‌مدیو ده‌رگاكه و له‌ده‌ره‌وه نه‌وه‌ستێت، چونكه كه‌شوهه‌وا زۆر سارد بوو، وه‌ك دۆخێكی فزولی وتم له‌وه‌ده‌چێت خه‌ڵكی توركیا یان ئیران بیت، وتی نه‌خێر ئه‌مریكیم، به‌ڵام دایكم ساڵی 1974 له تاجیكستانه‌وه هاتۆته ئه‌مریكا. بۆ درێژه‌دان به‌م مه‌سه‌له‌یه مانگی ئۆگۆستی 2018 له رۆژنامه‌ی زه نیۆرك تایمز راپۆرتێكی رۆژنامه‌نووسی ئه‌مریكی دێڤد جێلس-م خوێنده‌وه له‌سه‌ر (ماستی چۆبانی)، به‌رهه‌مه‌كانی “كارگه‌ی ماستی چۆبانی” ئێستا یه‌كێكه له ماسته ده‌گمه‌نه‌كانی ئه‌مریكا و كێبڕكێكی هه‌موو كارگه‌كان ده‌كات. خاوه‌نی كارگه‌ی چۆبانی، حه‌مید ئۆلۆكایا به‌بنه‌چه خه‌ڵكی كوردستانی باكوره، به‌ڵام به منداڵی گه‌یشتۆته ئه‌مریكا. پێش 25 ساڵ له‌مه‌وبه‌ر ئه‌م كارگه‌یه‌كی له‌دوای مایه‌پووچبوونی بزنسمانێكی ئه‌مریكی به كه‌لوپه‌له‌كانه‌وه به 3000 دۆلاركڕیوه‌ته‌وه. به‌ڵام ئه‌وكات ناوی “چۆبانی” نه‌بووه، ئه‌م به‌ناوی گونده كوردییه‌كه‌ی خۆیانه‌وه ناوی ناوه “چۆبانی”. كه لێشیان پرسی بۆچی؟ وتی له خۆشه‌ویستی دایكم كه به‌یانیان به شیری مانگاكانی ماست و په‌نیری بۆ دروست ده‌كردین، حه‌مید له چاوپێكه‌وتنه‌كه نه‌یشاردبۆوه، وتی: من ئه‌مریكیم، به‌ڵام باوك و دایكم كوردن.\nجا ئه‌م چیرۆكه درێژه‌ی هه‌یه و ئه‌وه‌تا هاته سه‌ر هێرۆ قادر ئه‌مین مسته‌فا كه له بنه‌ڕه‌تدا خه‌ڵكی شاری هه‌ولێره، له‌ته‌مه‌نی سێ ساڵی-یه‌وه ساڵی 1976 به‌خێزانه‌وه رووده‌كه‌نه ئه‌مریكا، پێشتر وه‌ك كاربه‌رێكه‌ر له باڵێوزی ئه‌مریكا له پرتوگال بووه ئێستا بووه به باڵێۆزی ئه‌مریكا له بولگاریا، به‌ڵام من هه‌موو كورد دڵنیا ده‌كه‌مه‌وه ئێستا له بولگاریا له هێرۆ بپرسن خه‌ڵكی كوێی، به‌دڵنیایی ده‌ڵێت:”ئه‌مریكم”.\nئێستا له‌ناو ئه‌مریكا حه‌مید ئۆلۆكایا به‌ناوبانگتره له هێرۆ مسته‌فا، به‌ڵام حه‌مید ناڵێت كوردم، ئه‌و ئاماده‌یه به‌هه‌زاران دۆلار دۆنه‌یشن بكات بۆ ئاواره‌و لێقه‌ومانانی ئێزدی له شه‌نگال، به‌ڵام ئاماده نییه بڵێ “من كوردم”. دڵنیام ئه‌م هه‌سته بۆ هێرۆ-ش راست ده‌ره‌چێت، خۆ هێرۆ دوێنێ نه‌چۆته دنیای سیاسه‌ته‌وه ئه‌و چه‌ندین ساڵه له كۆشكی سپیدا كارده‌كات، به‌ڵام پرسیار ئه‌وه‌یه چه‌ند جار مه‌له‌فی جینۆساید و ده‌رده‌سه‌رییه‌كانی كوردی جوڵاندووه؟! ئه‌مه ره‌خنه نییه له هێرۆ به‌ڵكو ئه‌مه سیستمی ژیانه له ئه‌مریكا. ئه‌مریكا رۆحی ناسیونالیستیت لێده‌سه‌نێته‌وه، رۆحی ململانێ و شه‌ڕكردنی ده‌ستكه‌وتی شه‌خسیت ئه‌داتێ له ئاكامی ئه‌و سیستمه‌ی كه فرسه‌ت بۆ هه‌موو ئینسانه‌كان ده‌سته‌به‌رده‌كات. عاقڵ ئه‌وه‌یه پڕی پیابكات و بیبات. ئه‌وه‌تا هێرۆ له‌رێگه‌ی سیاسه‌ته‌وه، ئه‌وه‌ی ویستویه‌تی پچڕیویه‌تی پشتبه‌ستن به‌و سیستمه سیاسی و كۆمه‌ڵایه‌تی و ئابورییه‌ی ئه‌مریكا بۆی دابینكردووه، هه‌ر له ته‌نیشت هێرۆ و حه‌مید-ه‌وه من خه‌ڵكی كورد-یش ئه‌ناسم هه‌فته نییه پۆلیس له‌سه‌ر تلیاك په‌لكێشی پۆلیسخانه‌ی نه‌كات، كه لێشی بپرسه خه‌ڵكی كوێیت، ئه‌ڵێت، ئه‌مریكیم.\nئه‌مه ئه‌و نهێنییه‌یه من زۆر سه‌رقاڵم پێوه‌ی، كه هه‌رچی په‌نابه‌ره به خۆرهه‌ڵاتی و خۆرئاوایی و ئاسیایی و ئه‌فریكی و ئه‌وروپاییه‌وه، ئه‌ڵێت:”من ئه‌مریكم” له‌وانه گه‌ڕێ كه به‌شه گه‌وه‌ره‌كه‌ی ژیانیان له‌وڵاته‌كه‌ی خۆیان به‌سه‌ربردووه و چه‌ند ده‌یه‌یه‌ك له ژیانیان ماوه له ئه‌مریكا به‌سه‌ریده‌به‌ن یان به‌سه‌ریان بردووه. ئه‌گینا زۆر ده‌گمه‌نه ئه‌وه‌ی له ئه‌مریكا چاوی كردبێته‌وه و له‌گه‌ڵ كه‌ڵچه‌ری ئه‌مریكا گه‌وه‌ره بوو بێت. لێی بپرسی خه‌ڵكی كوێی؟ نه‌ڵێ، ئه‌مریكیم.


كۆمه‌ڵی ئیسلامی و بزوتنه‌وه‌ی گۆڕان ڕاگه‌یه‌نراوێكی هاوبه‌شی به‌په‌له‌یان بڵاوكرده‌وه\nهەواڵی / 12/10/2017 316 جار بینراوە\nگۆڕان و کۆمەڵ ڕایانگەیاند، دواخستنی هەڵبژاردن گورزێكی كوشندەیە بۆ گەلەكەمان ، ڕاشیانگەیاندووە، لە ئەنجامی بڕیاری سیاسی نادروستی چەند لایەنێک دوور نیە دەسکەوتەکانى گەلەکەمان لە دەست بدەین.\nبزوتنەوەى گۆڕان و کۆمەڵی ئیسلامی لە ڕاگەیەندراوێکى هاوبەشدا ڕایانگەیاند،"ئەمڕۆ گەلەكەمان لە باشوری كوردستان لەبەردەم مەترسییەكی جدیدایە، كە دور نیە ببێتە مایەی لەدەستدانی دەستكەوتەكانمان و بەفیڕۆدانی خوێن و فرمێسكی هەزاران تێكۆشەر و قوربانیانی خەڵكی كوردستان".\nگۆڕان و کۆمەڵ ڕاشینگەیاندووە "ئەو مەترسیانەش لە ئەنجامی بڕیاری سیاسی نادروست و بەهەندنەگرتنی مەترسییەكان و گەڕانە بەدوای بەرژەوەندی كەسی و حیزبی دا. یەكێك لەو بڕیارە هەڵەو مەترسیدارانەش رەتكردنەوەی داواو دەستپێشخەری كۆمەڵگای نێودەوڵەتی و هەوڵە ناوخۆییەكان و ئەنجامدانی ریفراندۆم بو لەم هەلومەرجەدا بەبێ زەمینەسازی".\nلە ڕاگەیەندراوەکەدا هاتووە "بڕیاردان لەلایەن سەركردایەتی چەند حیزبێكی كوردستان، كە هەر رۆژەی لەژێر ناوێكی داتاشراوەوە دەردەكەون، بەبێ گوێدانە یەكڕیزیی نیشتمانی و بەرژەوەندیی باڵای نەتەوەیی، هەنگاوێكی مەترسیدارە لەسەر دواڕۆژی گەلەكەمان، ئەم هەنگاوەیان بوەتە مایەی پەراوێز خستنی رۆڵی دامەزراوە شەرعیەكانی كوردستان".\nگۆڕان و کۆمەڵ ئەوەشیان ڕاگەیاندووە، "كاراكردنەوەی پەرلەمان لەدوای دو ساڵ پەكخستنی بەو شێوازەی ئێستا‌و هەوڵەكانیان بۆ دواخستنی هەڵبژاردنی گشتی و بەكارهێنانی پەرلەمان بۆ شەرعیەتدان بە بڕیارە كەسی و حیزبیەكانیان و پێشێلكردنی بنەماكانی دیموكراسی و مافی هاوڵاتیان، گورزێكی كوشندەی دیكەیە لە خەون و ئامانجەكانی گەلەكەمان".\nهەروەها ڕاشیگەیاندووە "ئێمە لە كۆمەڵی ئیسلامیی كوردستان و بزوتنەوەی گۆڕان ، كە سێ یەكی پەرلەمانی كوردستانی عێراق پێكدەهێنین و ، نوێنەرایەتی رێژەیەكی بەرچاوی خەڵكی كوردستان دەكەین ، رایدەگەیەنین كە سەركردایەتی ئەو حیزبانە بەرپرسیارن لە هەر مەترسی و هەڕەشەیەك كە لە ئەنجامی بڕیاری هەڵەی ئەوانەوە روبەڕوی خەڵكی كوردستان دەبێتەوە".\nسەبارەت بە هەنگاوەکانى بەغداش ، ڕایانگەیاندووە "لەسەر حكومەتی فیدراڵی عێراقیش پێویستە هیچ هەنگاوێك نەنێت كە ببێتە مایەی تێكدانی ئارامی و خوێنڕژانی هاوڵاتیان، بەڵكو گفتوگۆ و دانوستان تاكە رێگای چارەسەری كێشەكانی نێوان هەرێم و حكومەتی فیدراڵیە".\nئەمەش لە کاتێکدایە لە ماوەى ڕابردوودا دەنگۆی ئەوە بڵاو بوویەوە کە هەوڵێک هەیە بۆ دواخستى هەڵبژاردنەکان بۆ کاتێکى نادیار.


سێ کورتە چیرۆک بۆ منداڵان ... وەرگێڕانی .. رەزا شوان - Kurdistanigawre\n١ـ رێـوی و دەمـامک\nرۆژێک رێوییەک دەچێتە ماڵی ئەکتەرێکەوە .. چی هەیە لە ماڵەکەیدا پەرش و بڵاوی دەکاتەوە، بەڵام هیچ شتێکی ئەوتۆی نەدۆزییەوە، تەنها ( دەمامکێک ) جوان نەبێت، کە لە شێوەی ( سەری دێوێک ) دا بوو .. کە لە لایەن هونەرمەندێکی بەهرەمەندەوە دروست کرابوو .. رێوییەکە بە پێیەکانی پێشەوەی دەمامکەکەی هەڵگرتوو و، گوتی :\nرۆژێکیان ( رووبارەکان ) کۆبوونەوە و، سکاڵایەکیان پێشکەش بە ( دەریا ) کرد .. رووبارەکان گلەییان لە دەریا کرد و، گوتیان : " ئاوە شیرینەکانمان کە دەشێن بۆ خواردنەوە، بەڵام بۆ کاتێک کە تێکەڵاوی تۆ دەبین، تۆ تامان دەگۆڕیت و، شوێرمان دەکەیت و، بە کەڵکی خواردەوە نایەین ؟! " دەریا بەبێ دەنگی گوێی لە سكاڵاکەی رووبارەکان گرت .. دوایی وەڵامی دانەوە و پێیانی گوت : " چارەسەر ئاسانە، مەیەن و تێکەڵاوی من مەبن، ئەوسا ئاوەکانتان شۆر نابن "\n(*) ئەو مەبەستەی لەم چیرۆکە دایە، گاڵتەکردنە بەو کەسانەی، کە بەبێ مانا و نابەجێ کەسانی تر تاوانبار دەکەن.\nرۆژێکیان گوێدرێژێک کەوڵێکی شێری لەبەرکرد .. دەستی کرد بە ترساندنی هەموو ئاژەڵە کێوییەکان .. بەڵام کە گەیشتە رێوییەک، ویستی وەکو ئاژەڵەکانی تر ئەویش بیترسێنێت .. ڕێوییەکە پێی گوت : " بڕوام پێ بکە، گەر گوێم لە زەڕینت نەبوایە، منیش لێت دەترسام "\n(*) مەبەستی ئەم چیرۆکە ئەمەیە .. گەمژەکان لە کراسی کەسانی تردا خۆیان حەشاردەدەن .. بەڵام بە چەنەبازی خۆیان ئاشکرا دەکەن و دەناسرێنەوە.\n(*) ئەو سێ چیرۆکەی سەرەوە، سێ نموونەن لە چیرۆکە ئەفسانەییەکانی، چیرۆکنووسی یۆنانی\n" ئیسۆپ : ٦٢٠ تا ٥٦٤ " ی پێش زایینی ژیاوە .. کە بە باوکی چیرۆکی ئەندێشەیی ناسراوە.


(455 بینراوە) | Monday, 06.28.2021, 09:35 PM |\nبۆ مەسەلەی نائەخلاقییش، کە هەندێک کەس پێیوایە بڵاوکردنەوەی وێنەی کچ و ژنەکانیان نا ئەخلاقییە. ئەوان باکیان لە ئەخلاق نییە، چونکە بۆ خۆیان نیانە. ئەوانەی کە خائین و ناپاک بن، وەکو بنەماڵەی بارزانی، پێناسەی ئەخالاق نایانگرێتەوە.\nبنەماڵەی بارزانی هەموو مەرجەکانی پێناسەی خیانەت دەیانگرێتەوە، بۆیە پێمان وایە خیانەتکردن تەنیا کەسەکان ناگرێتەوە کە بەکارەکە هەڵدەستن، بەڵکو ئەوانەیش دەگرێتەوە، کە لەبەری خیانەت دەخۆن!\nلە فینلەندا و لە بەلجیک و نەرویژ لە زۆر وڵاتی تر کاتێک ئەوانەی لەگەڵ نازییەکاندا دەستیان تێکەڵ کردبوو، هەروەها لە ڤێتنام ئەوانەی هاریکاری ئەمەریکییەکان بوون، کاتێک سەرکەوتنیان بەدەست هێنا، جگە لە دادگاییکردن و کوشتنی خائینەکان، سزای کوڕ و کچ و کەسوکاریشیان دان، بۆیان نەبوو بگەڕێنەوە بۆ نیشتیمان، بۆیان نەبوو خاوەنی ماڵ و موڵک بن، چونکە خیانەتکردن لە خاک و نیشتیمان گەورەیە و لێبوردنی نییە ، بەو واتایەی کاتێک خائینێک پارە دەدزێ، زەوی داگیردەکات، دەستکەوتێکی مادی دەبێت بەشی زۆری ئەو دەستکەوتانە بۆ ماڵ و منداڵەکانێتی. ئەمانیش هاریکارن و لەبەری ئەو دەستکەوتە دەخۆن. بۆیە بەرپرسەکانی کوردیش بە خۆیان و ماڵ و منداڵیانەوە هاوکاری خیانەتی باوکیانن، لەبەرهەمی خیانەت دەخۆن..\nتەڤدا پرێس: ڕۆژی دووشەممە کاتژمێر ٥ ی ئێوارە لە باخی گشتی گردبوونەوەیەک ساز دەکەن کوردستانپۆست: ئاهەنگی كوڕەكەی نیهاد بارزانی 3 ملیۆن دۆلاری تێچووە تەڤدا پرێس: ەو راپۆرتەی پارتی و تورکیا کەنالی رووداویان ناچارکرد بیسرنەوە تەڤدا پرێس: دوا پەیامی زارەکی نێوان مەسعود بارزانی و ئەدهەم بارزانی بۆ یەکتری تەڤدا پرێس: لە رێگای کاکەمین نەجارەوە، مسعود بارزانی سوکایەتی بە خەڵکی ھەولێر دەکات تەڤدا پرێس: بە 20 پۆلیس لە گەنجێکی هەرزەکاری سلێمانی دەدەن! تەڤدا پرێس: پارتی بۆیەکەمجار ڕەخنە لە بڕیارەکەی دادگای پێداچونەوە دژ بە سزاداروانی بادینان دەگرێت تەڤدا پرێس: سێیەمین هەولی تیرۆی پاراسن لەمسالدا شلکستی هێنا تەڤدا پرێس: پارێزه‌رانی سزادراوانی بادینان دوایین تانه‌یان پێشكه‌ش بە دادگای پێداچوونەوە کرد تەڤدا پرێس: وێنەگرێکی مەسعود بارزانی کراوەتە بەرێوبەری کەناڵی ئاسمانی کوردستان تی ڤی.


تراژیدیای شه‌وێك …. شاخه‌وان برایم عه‌بدوڵڵا – Denegkan\nتراژیدیای شه‌وێك …. شاخه‌وان برایم عه‌بدوڵڵا\nbydengekan\tAugust 24, 2010\tچیرۆک\nكات به خێرایی تێده‌په‌ڕی، ناخۆشترین و ترسناكترین شه‌و بوو به لای منه‌وه، ته‌ماشای هه‌ر لایه‌كم ده‌كرد ڕه‌ش ده‌چۆیه‌وه. له‌سه‌ر گردۆڵكه‌یه‌كی نزمتر له كێوه بڵنده‌كاندابووم، بێده‌نگییه‌ك چوار ده‌ورمی ته‌نیبۆوه، هه‌ندێجار نه‌بێت له نێو جه‌نگه‌ڵستان و باخچه‌ی ماڵه‌كاندا، به ئاوازێكی خۆش، ده‌نگی بۆق و ئاژه‌ڵی دیكه‌م به‌رگوێ ده‌كه‌وتن.\nبه ئاسپایی سه‌یرێكی ئاسمانم كرد، وه‌كو شه‌وه‌كانی پێشوو نه‌بوو، ئاسایی نه‌ده‌هاته به‌رچاوم، ڕه‌نگی خوێنی پێوه دیاربوو. به ترس و شڵه‌ژانه‌وه سه‌یری مانگم كرد، هێنده‌ی درێژی پێنووسێك به ئاسمانه‌وه دیاربوو، هه‌ر چوار لای مانگه‌كه سوور ده‌چۆوه، هه‌ستم له خۆم ڕادێرا، هێواش هێواش باڵنده‌كانی ئه‌ندێشه ده‌هاتنه نێو مێشكمه‌وه، به‌ده‌م سه‌یركردن و ئاوابوونی مانگه‌وه بیرم بۆ مردن چوو، مردنێكی ناسروشتی نزیكده‌بۆوه، گه‌رچی مردن هێزێكه مرۆڤ له توانایدا نییه خۆی لێدوور بگرێت و كۆسپ بخاته به‌رده‌م هاتنی، هیوایه‌كی پووچه مرۆڤ بیه‌وێت نه‌مرێت، هه‌ر ده‌بێت بمرێت و كۆتایی به‌بوونی بێت. به‌ڵام جاری وا هه‌یه لای مرۆڤ ڕۆح شیرین و خۆشه‌ویست ده‌بێت و به‌هه‌موو جۆرێك هه‌وڵده‌دات له ده‌ست مردن رزگاری بێت.\nله‌ملاوه هاوسه‌نگه‌ره‌كه‌م به‌توندی كۆكی، ڕاچڵه‌كیم، له‌بنی پێمه‌وه تاكو ته‌وقی سه‌رم ترسێك له‌رزاندمی، به ئاسپایی ڕووی تفه‌نگه‌كه‌م ئاڕاسته‌ی پێشخۆم كرد، هێنده ترساو و شڵه‌ژاو بووم دارو به‌ردی به‌رده‌م خۆمم لێببووه مرۆڤ و هێرشیان بۆ ده‌هێنام، ماوه‌ی چه‌ند خوله‌كێك له دارو به‌رده زه‌به‌لاحه‌كانی پێشخۆم وردبوومه‌وه، ئیدی هه‌ستم كرد كه مرۆڤ نین، دوایی هێواش هێواش خه‌یاڵات و ترس عه‌قڵ و جه‌سته‌میان جێهێشت و ئارام بوومه‌وه.\nبه نیازی ئه‌وه‌ی كه بزانم كاتژمێر چه‌نده، ده‌ستم بۆ ژێر پۆشاكه‌كانم بردو به نهێنی ده‌نكێ شقارته‌م ئاگردا، چه‌ند ده‌قیقه‌یه‌كی كه‌م بۆ كاتی دیاریكراوی هێرشكردن بۆ سه‌ر سه‌نگه‌ره‌كه‌مان مابوو، دڵم داخوورپا، ترس ناخمی هه‌ژاند، سه‌یری پێشخۆم كرد، شتێكی وام نه‌بینی كه له مرۆڤ بچێت، له نێو ئاوایی ده‌نگی بۆق و ئاژه‌ڵی دیكه‌م به‌ر گوێده‌كه‌وت، له ژێر پووش و گژوگیا وشكه‌كانی به‌رده‌م سه‌نگه‌ره‌كه گیانه‌وه‌رێك ده‌جووڵایه‌وه، ده‌نگی پێیه بچووكه‌كانی ده‌بووه هۆی شێواندی هه‌سته‌كانم، ئاره‌زووی ئه‌وه‌م نه‌ده‌كرد كه گیانه‌وه‌ره‌كه له‌و شوێنه ده‌ربكه‌م، به‌ڵام ناچاربووم كه دووری بخه‌مه‌وه، بۆیه به‌ردێكی بچووكم بـــــۆی هه‌ڵداو ئیدی له‌وێ دووركه‌وته‌وه. دیسانه‌وه ده‌نگـی بۆقه‌كان هاتنه‌وه گوێم، ئای كه ده‌نگی بۆقم چه‌ند به‌لاوه خۆشه، له كاتی گوێگرتن ئارامیم پێده‌به‌خشێت، كاتێ له نێو كانیاو و باخچه‌كاندا خۆشترین ئاواز له گه‌روویاندا ده‌رده‌چێت و به دونیادا بڵاو ده‌بێته‌وه، مرۆڤ هه‌یه به‌ساده‌ترین شت ده‌روونی ئاسووده‌و خۆشده‌بێت، ئه‌و شته ده‌كرێت ته‌نیا ده‌نگی بۆقێك بێت، یان ده‌نگی شه‌پۆلی رووبار و پشیله‌یه‌كیش بێت، به‌ڵام مرۆڤی وا هه‌یه به هیچ تێر نابێت و تا ده‌مرێت ئاسووده‌یی به‌خۆوه نابینێت.\nسه‌یری ماڵه‌كانی نێو گونده‌كه‌م كرد، دوو تارمایی مرۆڤم له نێو په‌نجه‌ره‌ی ماڵێكدا كه‌وته به‌رچاو، به هێواشی ڕووه‌و یه‌كتری ده‌چوون، هێنده‌ی نه‌برد ئاوێزانی یه‌كتر بوون. به تاسه‌وه لێیان وردبوومه‌وه، دڵم خاو بۆوه، خه‌ریك بوو ئاگام له‌خۆ نه‌ده‌ما، له‌پڕێكدا ده‌نگی ئاژه‌ڵێك هێنامیه‌وه هۆشخۆم، خۆ بووك و زاواكه‌ی ڕۆژن كه به‌هۆی ئاهه‌نگی ئه‌وانه‌وه نیوه‌ڕۆ له ماڵیاندا له‌گه‌ڵ هاوڕێكانم داوه‌ت بووین و پیرۆزبایی ژیانێكی به خته‌وه‌رمان ئاراسته‌كردن، به‌ڵێ، خۆیانن، ته‌ماشا چه‌ند دڵخۆش و به چێژه‌وه باوه‌شیان له یه‌كتری داوه‌و جه‌سته‌ی ڕووتیان تێكئاڵاندووه، من دڵنیام هه‌نووكه ژیانیان پڕیه‌تی له به‌رائه‌ت و به هیچ شێوه‌یه‌ك بیر له مردن ناكه‌نه‌وه، ئای كه چه‌ند بێزارم له‌م ژیانه، ژیان بۆ من چ به‌هایه‌كی ده‌بێت كه هه‌میشه له چاوه‌ڕوانی مردندابم، مردن چ وشه‌یه‌كی قورسه، هه‌موو هیواكان له‌نێو ده‌بات، خۆ ته‌نیایی و ترسیش به‌شێكن له مردن و مرۆڤ پێیان نازانێت، هه‌زاره‌ها جار خۆزگه‌م به‌خۆیان، من دڵنیام ئێستا ئه‌وان حه‌ز به‌هه‌ڵاتنی خۆر ناكه‌ن، به‌ڵام من چاوه‌ڕێی تیشكی خۆرم له ئاسۆدا ده‌ركه‌وێت.\nنه‌رمه بایه‌كی فێنك كه بۆنی له‌ززه‌ت و شه‌هوه‌تی لێده‌هات به‌ره‌و رووم ده‌هات، چاوم تێبڕین، به سۆزه‌وه میوه‌یان بۆ ده‌می یه‌كتری ده‌برد، هه‌ندێجاریش له شێوه‌ی دوو باڵنده‌ی عاشق ده‌میان ده‌نایه نێو ده‌می یه‌كترییه‌وه. هه‌ركه به‌م شێوه‌یه ده‌یانم بینی ئیدی به‌ده‌ست خۆم نه‌بوو رۆده‌چوومه نێو دونیایه‌ك خه‌یاڵاتی سه‌یرو پڕ له چێژه‌وه، شه‌وانێكی پڕ له له‌ززه‌ت و ڕاموسانم كه‌وته‌وه بیر، بیره‌وه‌رییه‌كانم مێژووێكن هه‌رگیز له بیرم ناچنه‌وه.\nهاوسه‌نگه‌ره‌كه‌م هێنامیه‌وه هۆشخۆم، چییه بۆ بانگ ده‌كه‌یت ؟ چی چی ؟ شتێكت بینیووه ؟ ئازیزم له‌م كاته ترسناكه‌دا كه‌ی واده‌ی قسه‌كردنه، خه‌ریك بوو هه‌تره‌شم بچێت، ته‌نیا بۆ زانینی كاتژمێره ئه‌و بانگكردنه؟پرسیارێكی بێمانایه، جا كاتژمێر هه‌ر چه‌ندێك بێت به ئێمه چی، تاكو ڕۆژ هه‌ڵنه‌یه‌ت، یه‌ك و سی و شه‌ش خووله‌كه، به‌ڵێ سی و شه‌ش ده‌قیقه له كاتی دیاریكراو لایداوه. پێده‌چێت ئه‌مشه‌و هیچ لایه‌كمان حه‌ز به كوشتنی یه‌كتری نه‌كه‌ین، مرۆڤ گه‌مژه‌یه گه‌ر بیر له كوشتنی مرۆڤی دیكه بكاته‌وه، نازانم كوشتنی مرۆڤ چ سوودێكی بۆ مرۆڤ خودی خۆی هه‌یه! بڕواناكه‌م سوودی هه‌بێت، من بۆ هاتوومه‌ته نێو ئه‌م سه‌نگه‌ره خوێناویی و پڕ له سامه‌دا؟من و ئێوه‌و ئه‌وان هه‌موومان تاوانبارین، كوشتنی یه‌كتری بۆ؟ بێ ویژدانییه‌كه مرۆڤ كه‌سێكی دیكه له نێو ببات و مافی ژیانی لێ بسه‌نێته‌وه، به‌ڵێن بێت ئه‌مشه‌وم لێبه‌سه‌رچێ له پێش چاوی هه‌مووتان تفه‌نگه‌كه‌م ده‌خه‌مه نێو چاڵی پیسایی مزگه‌وته كۆنه‌كه‌ی ئاوایی، ئه‌وسا دوور له شه‌ڕ و به دڵێكی ئارام و ئاسووده‌وه ژیانێكی خۆش ده‌گوزه‌رێنم، له هه‌ر شوێنێكیش تفه‌نگ و شه‌ڕ هه‌بێت، من له‌وێ هه‌ڵدێم، تفه‌نگ ئه‌و دڵڕه‌قه‌ی كه به هیچ شێوه‌یه‌ك به نه‌رمی قسه له‌گه‌ڵ كه‌سدا ناكات، خوێنده‌ڕژێنێت و خۆشه‌ویستی له فه‌رهه‌نگی ژیان ده‌سڕێته‌وه، نامه‌وێت، من شه‌ڕ و ئاشووبم ناوێت، شه‌ڕ پیسترین وشه‌یه، دژی جوانییه‌كانی دونیاو سروشته، حه‌زده‌كه‌م ده‌ست له‌یه‌خه‌مان به‌رداو له‌م مه‌مله‌كه‌ته دوور بكه‌وێته‌وه، ئه‌ی شه‌ڕ ده‌رچۆ له ماڵه‌كانمان، چیتر باخچه‌و جه‌نگه‌ڵستانی جوانمان مه‌كه خۆڵه‌مێش و ڕووبار و كانیاوه‌كانیش به خوێنی مرۆڤ سوور هه‌ڵمه‌گه‌ڕێنه، با چیتر منداڵانی ساوا بێ باوك نه‌بن و ژنه‌كانیش ته‌نیایی نه‌یانكوژێت، هێنده‌ت خوێن ڕشت خه‌ریكه بیابان و گۆڕستانه‌كان له نێو خوێندا بزر ده‌بن!\nهاوڕێكه‌م هه‌ستی له خۆی بڕی و بێده‌نگییه‌ك كه‌وته نێوانمانه‌وه، به ئاسپایی تفه‌نگه‌كه‌م له به‌رده‌م خۆم داناو ته‌ماشایه‌كی گونده‌كه‌م كرده‌وه، چاوم به ماڵه‌كاندا گێڕاو ماڵی بووك و زاوا كـه‌وته‌وه به‌رچاوم، وه‌كو دوو ماری عاشق و له شێوه‌ی لاولاو ئاوێته‌ی یه‌كترببوون، هێنده‌یان یه‌كتر هێناو برد تاكو چێژ و توانایان له‌به‌ردا بڕاو دواتر له نێو باوه‌شی یه‌كتریدا جووڵه‌یان له خۆبڕی و چوونه نێو خه‌وێكی ئارامه‌وه.\nچ خه‌وێكی خۆشه‌و ئه‌وانه‌ی تێكه‌وتوون، له خه‌ویشدا هه‌ست به چێژ و ئارامی ده‌كه‌ن، له‌م دونیایه‌دا هه‌ندێ له خۆشیدان و هه‌ندێكیش تۆسقاڵێق خه‌و به ئاوات ده‌خوازن، هه‌ندێ بیر له مردن ناكه‌نه‌وه‌و ژیانیان لاشیرینه، هه‌ندێكی دیكه‌ش هه‌ن له نێو تاریكی و ترسدا چاوه‌ڕێی مردنێكی خوێناویی ده‌كه‌ن، مردن هه‌ر دێت، به‌ڵام ناخۆشترین مردن بۆ مرۆڤ و هه‌موو گیانه‌وه‌رێك ئه‌و مردنه‌یه كه خوێناویی بێت و لاشه‌ی لـه خوێنی خۆیدا بزر بێت.\nله‌پڕێكدا، له‌گه‌ڵ ده‌نگی ته‌قه به‌ئاگاهاتمه‌وه، ترس دایگرتم، به‌شڵه‌ژان و نابه‌دڵییه‌وه ڕووی تفه‌نگه‌كه‌م ئاراسته‌ی ئاسمان كردو چه‌ند گولله‌یه‌كم به بۆشایی ئاسمانه‌وه‌نا، هاوڕێكانم رووبه‌ڕووی شه‌ڕێكی توندو ترسناك ببوونه‌وه، ماوه‌یه‌ك سه‌رقاڵی شه‌ڕێكی گه‌رم بوون، چه‌ند جارێكی دیكه رووه‌و ئاسمان ته‌قه‌م كرده‌وه، هه‌ستم كرد، هێواش هێواش به‌رگری له نێو سه‌نگه‌ره‌كه‌مان كه‌م ده‌بۆوه، ئه‌وانیش به‌ده‌م گۆرانی و سروودی سه‌ركه‌وتنه‌وه هه‌وڵی ئه‌وه‌یان ده‌دا بێنه نێو سه‌نگه‌ره‌كه‌مانه‌وه، سه‌یرێكی دواوه‌ی خۆم كردو به مه‌به‌ستی خۆ ده‌رباز كردن ڕووه‌و گونده‌كه هه‌نگاوم هه‌ڵێنا، له نێو باخچه‌یه‌كی تووش ڕووه‌و سه‌نگه‌ره جێماوه‌كه وه‌ستام، هیچ به‌رگریكردنێك له نێویدا هه‌ستی پێنه‌ده‌كرا، به‌ڵام گۆرانی و سروودی سه‌ركه‌وتنی ئه‌وانم به‌رگوێ ده‌كه‌وت.\nشه‌و ڕووه‌و به‌یانی هه‌ڵده‌كشا، هه‌رچۆنێك بوو ماوه‌یه‌كی دیكه له نێو باخچه‌و جه‌نگه‌ڵستانه‌كه‌ی خوار ئاوایی خۆم ونكرد، هه‌ركه دونیا ڕووناك بۆوه یه‌كڕاست به‌ره‌و سه‌نگه‌ره‌كه‌و به هانای هاوڕێكانمه‌وه چووم، به ئاسپایی ڕێگه‌م بڕی، نزیكی ماڵی زاوا بوومه‌وه، ئاپۆڕه‌یه‌كم به‌ر چاو كه‌وت، هه‌ندێ جاریش گریان و هاواری ژنانم به‌رگوێ ده‌كه‌وتن، ده‌بێ چی ڕوویدابێت؟ پێده‌چێ به‌هۆی شه‌ڕی ئه‌مشه‌وی ئێمه‌وه كه‌سێك كوژرابێت، نازانم چی ڕوویداوه؟! هیچ چاره‌یه‌كی دیكه‌م نییه هه‌ر ده‌بێت بڕۆمه نێو خه‌ڵكه‌كه‌وه‌و ڕاستییه‌كه‌ی بزانم، چه‌ند هه‌نگاوێك رووه‌و ئه‌وێ چووم، وه‌ستام، ئاوڕێكی دواوه‌م دایه‌وه، دوو منداڵ تیژ تیژ به‌ره‌و لای خه‌ڵكه‌كه هه‌نگاویان هه‌ڵده‌هێنا، به‌ده‌نگێكی نزم بانگم كردن، به‌ڕقه‌وه ته‌ماشای نێو چاومیان كردو وه‌ڵامیان نه‌دامه‌وه، تیژتر له جاران ڕۆیشتنه‌وه، دیسانه‌وه بانگییانم كردنه‌وه، له جاری پێشووتر به‌ڕقتره‌وه سه‌یریان كردمه‌وه. دواتر به شه‌رمه‌وه گوتم:\nله‌م ماڵه چی ڕوویداوه؟ كه‌مێك بێده‌نگ بوون، دوایی یه‌كێك له منداڵه‌كان گوتی:\nنازانی چی ڕوویداوه؟ به‌هۆی شه‌ڕی ئێوه‌وه، ئه‌و بووكه‌ی دوێنێ گواستراوه، ئه‌مشه‌و كوژرا، دڵم داخوورپا، ئاو به چاوه‌كانمدا هاته خواره‌وه، تفه‌نگه‌كه‌م فڕێدایه نێو جۆگه‌له ئاوێكی پیس و به‌ره‌و لای خه‌ڵكه‌كه ڕۆیشتم، خه‌ڵكێكی زۆر به دیار ته‌رمه‌كه‌وه ئه‌ڵقه‌یان به‌ستابوو، به وردی چاوێكم به نێو خه‌ڵكه‌كه‌دا گێڕا، هیچ كامێك له هاوڕێكانم به‌ر چاو نه‌كه‌وت، ته‌واوی خه‌ڵكه‌كه به‌ڕقه‌وه ته‌ماشایان ده‌كردم، له ژێر لێوه‌وه قسانیان ده‌كرد، له‌وه‌ی ده‌كرد به تاونبارم بزانن، دڵم ترسا، به خێرایی له نێویان ده‌رچووم، ڕێگه‌ی سه‌نگه‌ره‌كه‌م گرته‌وه‌به‌ر، هه‌ر چۆنێك بوو خۆم گه‌یانده‌وه سه‌نگه‌ره‌كه. لاشه‌ی هه‌موو هاوڕێكانمم به شێواوی و له نێو خوێنی خۆیاندا بینی، له گریان به‌ملاوه توانای هیچ شتێكی دیكه‌م نه‌بوو، ماوه‌یه‌ك به دیاریانه‌وه گریام، خه‌ریك بوو ئاو له چاوه‌كانمدا وشك ده‌بوو، رووه‌و گونده‌كه هاوارم كرد، بگه‌نه فریامان، كه‌سم نه‌دی بێت به هانامانه‌وه، به‌ره‌و ئه‌ملای سه‌نگه‌ره‌كه ڕووم وه‌رگێڕا، ته‌رمێك له خواره‌وه بۆر ده‌چۆوه، دڵنیابووم له‌وه‌ی كه‌ته‌رمی هاوسه‌نگه‌ره‌كانم نه‌بوو، به ده‌م گریان و ترسه‌وه هه‌نگاوم بۆ هه‌ڵێنا، هه‌ر كه گه‌یشتمه سه‌ری، لاشه‌ی یه‌كێك له براكانم بوو، بۆ كوشتنی من هاتبوو!\nPrevious گفتوگۆی ئالان ودز ده‌رباره‌ی شۆڕشی فه‌نزه‌ویلی له‌مڕۆدا\nNext کورد نه‌خوێنده‌وارترین نه‌ته‌وه‌یه


پرۆژه‌ی گوندی مۆدێرن و شاری دواکه‌وتوو – Denegkan\nپرۆژه‌ی گوندی مۆدێرن و شاری دواکه‌وتوو\nbyadmin\tMay 9, 2008\tگشتی\nله‌گه‌ڵ یه‌ک له هاوڕێکانما سه‌رمان له یه‌کێ له‌گونده‌ئه‌وروپییه‌کانی کوردستان دا ،ئه‌و ئه‌یویست تێم گه‌یه‌نێت بۆچی نرخه‌کانیان له‌باره له‌چاو جوانیی و ڕێکوپێکی دروستکردنیان،ده‌یوت بۆیه به‌و نرخه‌ی ئه‌ده‌ن چونکه ئه‌وان پاره ناده‌ن به‌زه‌وییه‌که‌و …\nجاکه‌وته پیاهه‌ڵدانی جۆری ژیان له‌و گوندانه‌و باسی له ئاوی به‌رده‌وام،کاره‌بای هه‌میشه،خزمه‌تگوزاری چاک ده‌کرد،.ده‌شیوت له‌وێ مناڵه‌کان فێری زمانی …یش ئه‌بن،منیش بۆ ئه‌وه‌ی زوو بیبڕێته‌وه وتم ئا باڵوێزخانه‌ی …یشی لێ ئه‌که‌نه‌وه،به‌ڵام بێگومان من له‌و خه‌یاڵه‌ی ئه‌وا نه‌ئه‌ژیام،.من له‌و تازه دێیه‌وه ته‌ماشای شکڵی شاره حه‌یاته‌که‌م ئه‌کرد ،ئه‌و شاره‌ی ئه‌گه‌ر موه‌لیدهی ئه‌هلی نه‌بێت ، ده‌بێته کوێره‌دێ،،،خوانه‌خواسته گه‌ر موه‌لیده‌یه‌ک کێشه‌ی تێ که‌وێت ئه‌وا تاکوو چاک ئه‌کرێته‌وه ده‌بێ قه‌تار بۆ کاره‌با بڵێین ،ناشچمه ناو ته‌ونه‌که‌ی نه‌به‌ز گۆرانه‌وه‌و ده‌ڵێم له‌ئه‌نجامی خوانه‌خواسته سوتانی موه‌لیده‌که‌ی کاک به‌ختیاری سه‌رۆکی حکومه‌تی گه‌ڕه‌که‌که‌مان ،له‌و شاره دێیه ئه‌چین که مناڵ له‌قوڕ دروستیان ئه‌کات.\nمن ده‌زانم ئه‌و شوقانه ته‌نها پروپاگه‌نده‌ن چونکه له مودێرترین جێگه‌ی دونیاش گه‌ر ئه‌و شوقانه بێسه‌رپه‌رشتی بهێڵرێنه‌وه له‌ماوه‌یه‌کی کورتا ژیان تیایاندا زه‌حمه‌ت ده‌بێ،لێ دیاره خاوه‌ن سه‌رمایه‌کانیش مافی خۆیانه ئه‌و پڕوپاگه‌ندانه بکه‌ن.\nکه‌چی پرسیارێکی سه‌یر هه‌میشه ئه‌موروژێنێ ، ئایا سیاسییه‌کان بۆیان هه‌یه له‌کاتی حوکم کردنیاندا ببنه سه‌رمایه‌دار یان بۆ نمونه ده‌ڵێم وه‌زیری شه‌مه‌نده‌فه‌ر ده‌توانێت ببێته خاوه‌نی کۆمپانیای شه‌مه‌نده‌فه‌ر گه‌رچی به‌پاره‌و پوڵی خۆشی بێت ،ئایا ئه‌مه پرسیاری سه‌یر دروست ناکات ،یان له‌نزیک بوونه‌وه‌ی سه‌رمایه‌دارێک له‌گه‌ڵ لێپرسراوێکی حکومییدا هه‌ق نییه ڕوون کردنه‌وه هه‌بێت،یان ئایا که‌سوکارو به‌تایبه‌ت کوڕو کچ و خێزانی لێپرسراوانیش وه‌ک ئه‌وان بۆیان هه‌یه پۆست وه‌ربگرن؟،دیاره هه‌ڵه‌م نه‌کرد که‌وتم وه‌ک ئه‌وان پۆست وه‌ربگرن نه‌م وت ئه‌وانیش مافی ئه‌وه‌یان هه‌بێت سیاسه‌ت بکه‌ن،وه‌ک چۆن هه‌ندێ جار گوێمان له‌و جۆره پاساوانه ده‌بێت.\nگه‌رنا تۆ بڵێی شازاده هاری به‌و چه‌ند مانگه‌ی له ئه‌فغانستان به‌سه‌ری برد،ئیتر شایسته‌ی مه‌لیکی ئینگلستان بێت،یان خاتوو ڤیکتۆریا له‌سوید یان…بێگومان مه‌به‌سته‌که‌م ئه‌وه‌یه\nئه‌گه‌ر بۆ نمونه سه‌رۆک به‌شار به‌و دیسپلینه‌یا بڕۆشتبا که باوه‌و هه‌موو خه‌ڵکی پیا ئه‌ڕوات ،هه‌روا به‌ئاسانی ده‌بوو به‌سه‌رۆکی وڵاته‌که‌ی ؟ که‌چی جه‌مال موباره‌ک سه‌ره‌ڕای ئه‌وه‌ی له‌چه‌ندین بۆنه‌یا دوپاتی کرده‌وه به‌نیازی خۆ هه‌ڵبژاردن نییه له‌جێی باوکی(حوسنی\nموباره‌ک) ، هه‌رنه‌بۆته جێی متمانه بۆ خه‌ڵقی، چونکه هه‌م باوکی له‌حوکما ماوه‌و هه‌میش له‌ژیانا،به‌هه‌مان شێوه‌ش سه‌یف ئه‌لئیسلام موعه‌مه‌ر قه‌زافی .\nده‌مه‌وێت بڵێم له‌کاتێکا هه‌شتا له‌سه‌دی گه‌نجی وڵاته‌که‌م له‌به‌ر بێ جێگه‌یی به‌سه‌ڵتی ده‌مێننه‌وه و ده‌شڵێم به‌داخه‌وه باوه‌شی ئافره‌ته سۆزانییه‌کانیشیان گه‌رم کردۆته‌وه،تۆ ببیته سه‌رمایه‌دارو ئاپارتمان بۆ ده‌وڵه‌مه‌نده‌کان دروست بکه‌یت،ئیدی کام زمانی چه‌وساوه‌کان بویت،له‌کاتێکا ژماره‌ی ده‌رۆزه‌که‌رانی هه‌ر شاره‌ی کوردستان چه‌ند قات زیادی کردووه، ئه‌مه ته‌نها له‌ناو شار و ته‌نهاش ئه‌وانه که ده‌رۆزه‌ییان پێ قه‌بوڵ ئه‌کرێ،تۆ پاره‌و پوولێکی زۆرو زه‌وه‌ند ته‌خشانو په‌خشان بکه‌یت،جارێک بۆ ڤیستیڤاڵی فلان و جارێک بۆ فلان به‌عسه‌و ..\nئه‌مه تاڕاده‌یه‌ک وه‌ک ئه‌وه وایه تۆ وه‌زیری بێسه‌رپه‌رشتان بیت که‌چی هه‌موو ڕۆژێ دووجار پێڵاوه‌کانت له‌سه‌ر ته‌خته‌ی مناڵێکی بۆیاخچی دابنێیت و پێشی بڵێیت تۆ ته‌مه‌نی کارکردنت نییه‌و بۆت نییه کار بکه‌یت،ڕه‌نگه لێکچوونه‌که‌م ده‌قاوده‌ق له‌سه‌ر هه‌مان ڕیتم نه‌بن به‌ڵام خۆ هه‌موو له‌وه تێئه‌گه‌ین که‌سه‌رکردایه‌تیمان چه‌ند شادمان ده‌بێ که گوێ بۆ قسه‌کانمان نه‌گرێ،.یان که‌ئێمه ده‌ڵێین مۆنۆمێنت هیچ مانایه‌کی نییه بۆ خه‌ڵکێک\nکه‌تۆ خه‌ریکه له‌شارۆچکه‌وه ده‌یکه‌یت به‌کوێره دێ،تۆ به‌پێچه‌وانه‌وه پاره له‌ڤیستیڤاڵێکی ته‌واو ناڕێکوپێکدا سه‌رف ئه‌که‌یت،..یان ئیتر که وتمان شه‌ڕی براکوژی مه‌که‌ن،گاڵته‌تان پێکردین و پاشانیش له‌سه‌رده‌ستی بێگانان ئاشتبونه‌وه‌و ئێمه‌تان تاوانبار کرد،.\nهه‌موو ئه‌و ڕاستییه ده‌زانین که‌له‌ڕیزی پێشه‌وه‌ی کێشه‌کانی هه‌موو حکومه‌ته دیموکراته‌کان و نادیموکراته‌کانی دونیاش مه‌سه‌له‌ی بێجێییه،یانی مه‌سه‌له‌ی ئه‌وه‌ی گه‌نجێک نه‌ک له هه‌ژده‌یا بگره هه‌تا کاتێکی نادیار هه‌ر له‌وژووره‌یا ئه‌ژی که‌تیا له‌دایک بووه،بڵێی به‌ڕای ده‌رونناسان ئه‌مه چی ئاسه‌وارێکی نێگه‌تیڤ به‌جێ بێڵێت له‌سه‌ر که‌سێک که هه‌رگیز نه‌توانێت ببێت به‌خاوه‌نی ماڵێکی ئازاد بۆخۆی،که‌تیایا وه‌کو تاکێکی ئازاد ،ئازاد له‌بیرکردنه‌وه ،ئازاد له‌گیرفان،ئازاد له‌ئازادییه‌کانی تر بژی.\nگه‌ر ده‌می سه‌رمایه‌داره سیاسییه‌کانیش ئه‌که‌یته‌وه گه‌نجی کورد به‌ده‌به‌نگترین گه‌نجی دونیا ناو ئه‌به‌ن ،ده‌ڵێن گه‌نجه‌کانمان نایانه‌وێ کار بکه‌ن،ماشه‌ڵلڵا وه‌کو ئه‌م وڵاته پڕ بێت له‌کارو کاسپی ،وه‌کو یاسای کارکردن ئه‌وه‌نده ڕێکوپێک بێت خه‌ڵکێک ئه‌وپه‌ڕی خۆ ماندوو بکات تاکوو له‌ته‌مه‌نێکی ترا بیمه‌ی ئه‌و ماندوو بوونه‌ی بچنێته‌وه.ماشه‌ڵڵاش له‌و حکومه‌ته‌ی پرۆژه تایبه‌تییه‌کانیان له پرۆژه گشتی و خزمه‌تگوزارییه‌کان زیاتره.\nPrevious بێده‌نگیی و کۆکوژیی…..خالد سلێمان\nNext چاوپێکه‌وتن له‌گه‌ڵ مه‌ریوان وریا قانع سه‌باره‌ت به ساته‌کانی شیعر


كوردستان.. كۆرۆنا خواستی له‌سه‌ر كڕینی گوڵیش كه‌م كردووه‌ته‌وه\n:: AM:11:13:15/10/2020 \nبه‌هۆی ئه‌وه‌ی له هه‌رێمی كوردستان به‌هۆی ڕێنوێنییه ته‌ندروستییه‌كان بۆ خۆپارێزی له ڤایرۆسی كۆرۆنا، یادكردنه‌وه‌ی بۆنه و ئاهه‌نگه‌كان و له‌دایكبوونه‌كان ئێسته كه‌متر به‌ڕێوه ده‌چێت و یان هه‌ر به‌ڕێوه ناچێت، خواست له‌سه‌ر كڕینی گوڵ كه‌می كردووه.\nئه‌مڕۆ پێنجشه‌م شێروان محه‌مه‌د دیزاینه‌ری گوڵ له گوڵفرۆشی هۆڵه‌ندا له هه‌ولێر به "وشه"ی ڕاگه‌یاند، "ئێسته له‌چاو جاران خواست له‌سه‌ر كڕینی گوڵ %80 كه‌می كردووه و هاووڵاتییان ته‌نیا گوڵ بۆ نه‌خۆشی یان ماره‌بڕینی نێوان كچ و كوڕ ده‌به‌ن و هیچ بۆنه‌یه‌كی تر نه‌ماوه".\nزیاتر گوتی، "له‌گه‌ڵ ئه‌وه‌ی بازاڕی فڕۆشتنی گوڵ كه‌می كردوه‌وه نرخه‌كه‌یشی به‌رزبووه‌ته‌وه به‌هۆی ئه‌وه‌ی باج له‌سه‌ر گوڵ به‌رزبووه‌ته‌وه و هه‌روه‌ها نرخی دۆلاریش به‌رانبه‌ر دیناری عێراقی گۆڕانكاری به‌سه‌ردا هاتووه".\nئاشكرای كرد، "زۆربه‌ی ئه‌و گوڵانه‌ی دێـنه كوردستان له دوو وڵاته دێن، ئه‌وانیش گوڵی هۆڵه‌ند كه له كینیاوه دێت، هه‌روه‌ها گوڵی ئێرانی له ئێرانه‌وه دێـت، به‌ڵام خواست له‌سه‌ر گوڵه هۆڵه‌ندییه‌كه زیاتره به‌هۆی ئه‌وه‌ی باشتر و كوالێتی گوڵه‌كان له په‌روه‌رده‌كردندا به‌رزتره".\nساڵی 2018 بۆ یه‌كه‌مین جار له هه‌ولێر پێشانگای گوڵی كرایه‌وه، ئه‌وه‌یش وای كرد ژماره‌یه‌كی زۆری نه‌مامگه‌كان به‌شداری بكه‌ن و نموونه‌ی به‌رهه‌مه‌كانیان پێشان بده‌ن. به‌ڵام ساڵی پار و ئه‌مساڵیش به‌هۆی قه‌یرانی دارایی و ڤایرۆسی كۆرۆناوه ئه‌و پێشانگایه نه‌كرایه‌وه.\nگوڵ یه‌كێكه له جوانترین و سه‌رنجڕاكێشترین ڕووه‌كه سروشتییه‌كان، به‌شێوه‌یه‌كی گشتیی مرۆڤه‌كان ئاره‌زووی گوڵ ده‌كه‌ن، چونكه كاتێك بۆنی ده‌كه‌یت یان ده‌یبینیت گیانت ئارام ده‌كاته‌وه و هه‌ستێكی خۆش پێ ده‌به‌خشێت.


August 22, 2017 - 10:25 PM کۆدی هه واڵ : 849957 سه ر چاوه : Ckb.abna24 Link:\nهەرگیز رێگا بە یەپەگە و پەیەدە نادەن بۆ دروستكردنی دەوڵەتی كوردی لە باكوری سوریا\nرەجەب تەیب ئەردۆغان، سەرۆك كۆماری توركیا، رایگەیاند، هەرگیز رێگا بە یەپەگە و پەیەدە نادەن بۆ دروستكردنی دەوڵەتی كوردی لە باكوری سوریا.\nبەپێی هەواڵ دەری ئەهلی بەیت.ع.ابنا: رەجەب تەیب ئەردۆغان، سەرۆك كۆماری توركیا، لەمیانی وتارێكدا لەكۆبوونەوەی لەگەڵ موختارەكانی توركیا لەكۆشكی سەرۆكایەتی كۆمار، رایگەیاند، "لەباكوری سوریا رێگا بە یەپەگە و پەیەدە نادەین، بۆ دروستكردنی دەوڵەت، هەندێكیان باس لەدەوڵەتی كوردی دەكەن من ئەمە بەسوكایەتیكردن بەبرایانی كورد دەبینم".\nئاماژەی بەوەشكرد، "لەو باوەڕەدام كە برا كوردەكانم رێگا نادەن بەپێگەیەكی بەو شێوەیە لە باكوری سوریا".\nساڵی رابردوو سوپای توركیا ئۆپەراسۆنی قەڵغانی فوڕاتی لەرۆژئاوای كوردستان ئەنجامدا، بۆ رێگریكردن لەگەیشتنی كانتۆنی كۆبانێ بەعەفرین، توركیا مەترسی ئەوەی هەبوو بەیەك گەیشتنی كۆبانێ و عەفرین دەوڵەتی كوردی لەرۆژئاوای كوردستان دروستدەبێت.\nئەردۆغان وتیشی، "كوردەكان دەیانەوێت دەروازەیەك لەنێوان باكوری سویاو دەریای سپی دروستبكەن، با ببورن ئێمە لە قەندیل و لەچیای جودی و گەبار لە شرناخ و لە چیای تەندورەك چی دەكەین (مەبەست ئۆپەراسیۆنی سەربازی) لەباكوری سوریاش هەمان شت دەكەین".


نۆتەی مۆسیقا - ویکیپیدیا، ئینسایکڵۆپیدیای ئازاد\nنۆتەی مۆسیقا (ئینگلیزی: Musical notation) سیستمێکی نووسینی نووسراو یاخود چاپکراوی وێنەکردن یان ھێماکردنی دەنگی گۆرانیبێژی یاخود ژەنینی ئامێرێکی مۆسیقا کە چەند ھێمایەک لەخۆ دەگرێت کە بە نۆتە ناو ئەبرێن.\nشێوازی جیاواز ھەیە بۆ نووسینەوەی نۆتەکان و ھەندێکجار جیاوازی چاندیش کار دەکاتە سەر نووسینەوەیان. شێواز و مێتۆدە جیاوازەکان وا دەکات کەوا شێوازێکی جێگیر نەبێت کە ھەمووان بەکاری بھێنن. کۆنترین شێوازی نووسینەوەی مۆسیقا دەگەڕێتەوە بۆ شارستانییەتی سۆمەر نزیک ٢٠٠٠ ساڵ پێش زاین.\nئەگەر کەسێک توانای خوێندنەوەی نۆتەکانی مۆسیقای ھەبێت، ئەوا دەتوانێت مۆسیقایەک بژەنێت کە لەلایەن کەسێکی ترەوە نووسرابێتەوە، یانیش مۆسیقایەکی نووسراو بخوێنێتەوە و ببیستێت. مەرج نییە کە تەنھا ڕێگە بۆ فێربوونی مۆسیقایەک لەڕێگەی نۆتەوە بێت، ھەندێک کەس دەتوانن بە گوێگرتن دەنگی نۆتەکان بناسنەوە و جیایان بکەنەوە و بیژەنن، ھەندێکیش لە بەناوبانگترین ژەنیارانی مۆسیقا توانای خوێندنەوەی نۆتەکانیان نەبووە، بۆ نموونە ھیچ کام لە ئەندامەکانی بیتڵز نەیانتوانیوە مۆسیقا بخوێننەوە.\nوەرگیراو لە «https://ckb.wikipedia.org/w/index.php?title=نۆتەی_مۆسیقا&oldid=942285»\nئەم پەڕەیە دواجار لە ١٧:٤٥ی ٢١ی نیسانی ٢٠٢٢ نوێ کراوەتەوە.


بە فەرمی یانەی ئینتەرمیلان گرێبەستی لەگەڵ ئەشرەف حەكیمی مەغریبی وئەستێرەی یانەی ڕیاڵ مەدرید واژوو كرد .\nیانەی ئینتەرمیلان لە بەیاننامەیەكی فەرمیدا جەختدەكاتەوە كە تاوەكو هاوینی 2025 گرێبەستیان لەگەڵ حەكیمی واژووكردووە بێ ئەوەی بڕی گرێبەستەكە ئاشكرا بكەن ، هاوكات یانەی شاهانەش لە بەیاننامەیەكدا هەواڵەكەی پشت ڕاست كردۆتەوە.\nحەكیمی كە لە ساڵی 2006 ولە ئەكادیمیای یانەی ڕیاڵ مەدریدەوە پێگەیشتووە ماوەی دووە وەرزە بە خواستن یاری بۆ یانەی بوروسیادۆرتمۆند دەكات وپاش تەواوبونی گرێبەستی خواستنەكەی گەڕایەوە ڕیاڵ مەدرید و پاشان گرێبەستی لەگەڵ یانەی ئینتەرمیلان واژووكرد .\nهه‌روه‌ك یانەكه نزیكە لە گواستنەوەی نیكۆلۆ زانیلۆی ئەستێرەی لاوی یانەی ڕۆمای ئیتاڵی .\nزانیلۆی 21 ساڵ بەهۆی ئەو ئاستە بەرزەی پێشكەشی دەكات سەرنجی زۆرێك لە یانە گەورەكانی ئەوروپای بە لای خۆیدا ڕاكیشاوە .\nلەو بارەیەوە ڕۆژنامەی كۆرێری دیلۆ سپۆرتی ئیتاڵی ئاماژەی بەوەكردووە كە یانەی ڕۆما لە بەرهاوسەنگكردنەوەی باری دارای یانەكەی ئامادەیە بە 60 ملیۆن یۆرۆ دەستبەرداری تواناكانی زانیلۆ بێت .\nئەو سەرچاوەیە باس لەوەش دەكات ڕیاڵ مەدرید نزیكترین یانەیە لە لە بەدەستهێنانی تواناكانی زانلیۆ و پێدانی ئەو بڕە بارەیە بە ڕۆما .\nئه‌م بابه‌ته 2947 جار خوێنراوه‌ته‌وه


دوو مامۆستای زانكۆی سۆران توێژینه‌وه‌یه‌كی زانستی له گۆڤارێكی زانستی نێوده‌وڵه‌تی بڵاو ده‌كه‌نه‌وه\nبڵاوكراوەتەوە لە 04 حوزەیران 2016\nدوو مامۆستای به‌توانای زانكۆی سۆران له به‌شی جوگرافیای فاكه‌ڵتی ئاداب به ناوه‌كانی "هێمن مه‌حموود بایه‌زیدپوور" و"د. ئازاد هیدایه‌ت" له دوایین چالاكی ئه‌كادیمی خۆیاندا، توێژینه‌وه‌یه‌كی زانستیان له ژێر ناونیشانی "Analysis and Sustainable Tourism Development Planning in\nthe Kurdistan Province" له گۆڤاری زانستی (International Academic Journal of Humanities) به ئیمپاكت فاكته‌ری (4.06)، بڵاو كرده‌وه.\nبۆ بینین و خوێندنه‌وه‌ی لێكۆڵینه‌وه‌كه، كلیك له سه‌ر ئه‌م لینكه بكه.\nپێنج مامۆستای زانکۆی سۆران، بەشداری کۆنفرانسێکی نێودەوڵەتی دەکەن\nبڵاوكراوەتەوە لە 29 ئایار 2016\nلە رۆژانی ٢٢-٢٣ی ئایاری ٢٠١٦ پێنج مامۆستای زانکۆی سۆران، بە چوار توێژینەوەی زانستی بەشداریان لە یەکەمین کۆنفرانسی نێودەوڵەتی حاجی قادری کۆیی(١٨١٦-٢٠١٦) لە زانکۆی کۆیە کرد، کە ناونیشانی توێژینەوەکان بەم شێوه‌یه بوون:\nدرێژەی بابەت: پێنج مامۆستای زانکۆی سۆران، بەشداری کۆنفرانسێکی نێودەوڵەتی دەکەن\nچه‌ند مامۆستایه‌كی زانكۆی سۆران توێژینه‌وه‌یه‌ك بڵاو ده‌كه‌نه‌وه\nبڵاوكراوەتەوە لە 11 نیسان 2016\nچه‌ند مامۆستایه‌كی به‌توانای زانكۆی سۆران له فاكه‌ڵتـی زانست به ناوه‌كانی(ئیسماعیل عه‌لی ئیسماعیل، سه‌ركه‌وت حه‌مه‌د، كاروان عوسمان، به‌لقیس ره‌سووڵ، شۆڕش محه‌ممه‌د عه‌بدوڵا) توێژینه‌وه‌یه‌كیان به ناونیشانی(Male Rat Susceptibility for Liver and Kidney Injury) له گۆڤاری زانستی (ئارۆ) كه له لایه‌ن زانكۆی كۆیه‌وه بڵاو ده‌بێته‌وه، بڵاوكرده‌وه.\nدرێژەی بابەت: چه‌ند مامۆستایه‌كی زانكۆی سۆران توێژینه‌وه‌یه‌ك بڵاو ده‌كه‌نه‌وه\nمامۆستایه‌كی زانكۆی سۆران دوو لێكۆڵینه‌وه‌ی زانستی بڵاو ده‌كاته‌وه و له كۆنفرانسێكی زانستیشدا به‌شداری ده‌كات\nبڵاوكراوەتەوە لە 13 ئایار 2016\nمامۆستای به‌توانای زانكۆی سۆران له فاكه‌ڵـتی زانست "پ.ی.د. بوشرا حوسێن شیناو" له ماوه‌ی رابردوودا، دوو لێكۆڵینه‌وه‌ی زانستی بڵاوكردنه‌وه و هه‌روه‌ها به‌شداریشی له كۆنفرانسێكی زانستی نێوده‌وڵه‌تی كرد.\nشایه‌نی باسه لێكۆڵینه‌وه‌كانی بریتی بوون له:\n1ــ Parasitaemia and Its Relation to Hematological\nParameters and Liver Function among Patients Malaria in\nAbs, Hajjah, Northwest Yemen له گۆڤاری زانستی (Interdisciplinary Perspectives on Infectious Diseases). بۆ بینین و خوێندنه‌وه‌ی لێكۆڵینه‌وه‌كه كلیك له‌س ه‌ر ئه‌م لینكه بكه:\n2ــ Burden of Parasitaemia, Falciparum Malaria and Serum\nGlucose, Urea and Creatinine among Patients in Abbs\n(Tehama-Hajjah), Yemen له گۆڤاری زانستی (International Journal of Sciences:Basic and Applied Research (IJSBAR)).\nبۆ بینین و خوێندنه‌وه‌ی لێكۆڵینه‌وه‌كه كلیك له سه‌ر ئه‌م لینكه بكه:\nمامۆستایه‌كى زانكۆى سۆران دوو لێكۆڵینه‌وه‌ى زانستى بڵاو ده‌كاته‌وه و له كۆنفرانسێكى زانستیشدا به‌شدارى ده‌كات\nمامۆستاى به‌تواناى زانكۆى سۆران له فاكه‌ڵـتى زانست "پ.ى.د. بوشرا حوسێن شیناو" له ماوه‌ى رابردوودا، دوو لێكۆڵینه‌وه‌ى زانستى بڵاوكردنه‌وه و هه‌روه‌ها به‌شداریشى له كۆنفرانسێكى زانستى نێوده‌وڵه‌تى كرد. شایه‌نى باسه لێكۆڵینه‌وه‌كانى بریتى بوون له:\nAbs, Hajjah, Northwest Yemen له گۆڤارى زانستى (Interdisciplinary Perspectives on Infectious Diseases). بۆ بینین و خوێندنه‌وه‌ى لێكۆڵینه‌وه‌كه كلیك له‌س ه‌ر ئه‌م لینكه بكه:\n(Tehama-Hajjah), Yemen له گۆڤارى زانستى (International Journal of Sciences:Basic and Applied Research (IJSBAR)). بۆ بینین و خوێندنه‌وه‌ى لێكۆڵینه‌وه‌كه كلیك له سه‌ر ئه‌م لینكه بكه:\nمامۆستایه‌كی زانكۆی سۆران توێژینه‌وه‌یه‌ك بڵاو ده‌كاته‌وه\nله ماوه‌ی رابردوودا، مامۆستای به‌توانای زانكۆی سۆران"تالیب محه‌ممه‌د شه‌ریف" لێكۆڵینه‌وه‌یه‌كی به ناویشانی (An Exploration of Modality and Hedging in Academic Discourse: Focusing On a Kurdish University Context) له گۆڤاری به‌ناوبانگ و زانستی نێوده‌وڵه‌تی به ناوی (International Journal of English Language Teaching) بڵاو كرده‌وه.\nدرێژەی بابەت: مامۆستایه‌كی زانكۆی سۆران توێژینه‌وه‌یه‌ك بڵاو ده‌كاته‌وه\nدوو مامۆستای زانكۆی سۆران توێژینه‌وه‌یه‌ك بڵاوده‌كه‌نه‌وه\nنوێترین لێكۆڵینه‌وه‌ی لێكۆڵه‌رانی زانكۆی سۆران (13/7/2015)\nمامۆستایه‌كی زانكۆی سۆران ده‌بێته هه‌ڵسه‌نگێنه‌ری لێكۆڵینه‌وه‌یه‌كی ئه‌كادیمی زانكۆی ئۆكسفۆرد\nپەڕەى 122 لەکۆى 124 پەڕەدا


کوردیپێدیا - بيسيو\n🏰 بيسيو | پۆل: شوێنەکان | زمانی بابەت: 🇸🇦 عربي\n110. 👁 لوكان\n111. 👁 لولان\n112. 👁 ليتان\n113. 👁 ليربان\n114. 👁 ليلكان\n115. 👁 مالاير\n116. 👁 مالة ملا\n117. 👁 مالدر\n118. 👁 ماوتوي\n119. 👁 ماوتي العلياء\n120. 👁 ماونا\n121. 👁 مرزة\n122. 👁 مركروك السفلي\n123. 👁 مركروك العلياء\n124. 👁 ملا بادين\n125. 👁 ممديا\n126. 👁 موتي السفلي\n127. 👁 موسلك\n128. 👁 ميدان (سیدكان)\n129. 👁 ميرزيت\n130. 👁 ميركة رش\n131. 👁 مينا السفلي\n132. 👁 مينا العلياء\n133. 👁 ناوداروك\n134. 👁 ناوروا\n135. 👁 ناوروين\n136. 👁 ناوميركان\n137. 👁 هومار


عەبدولا وەیسی: ئەوانەی بەنیازی عومرەبوون پارەکانیان بکەنە خێر، بە دڵنیایەوە خێری عومرەیان پێ دەگات\n2020-04-14 [01:23 AM]\nلەدوای ئەوەی ڤایرۆسی کۆرۆنا لە سەرتاسەری جیهاندا بلابوویەوە باردۆخی جیهان گۆرانی بەسەر داهات لە زۆربەی وولاتان قەدەغەی هاتۆچوو دورست بوو، وولاتی سعودیەش گەشتی عەمرەی بەرووی عەمرەکاراندا راگرت، بەهۆیەش زۆر خەلک لە ئەنجامدانی عومرە بێ بەش بوون.\nمەلا عەبدولا وەیسی سەرۆکی یەکێتی زانایانی ئیسلامی کوردستان بە ئاژانسی هەواڵی زاگرۆسی راگەیاند: ئەوانەی بە نیازبوون ئەمساڵ لە مانگی رەمەزانی پیرۆزدا عومرە ئەنجام بدەن با بری ئەو پارەی بۆ،ئەنجام دانی عومرە دایاننابوو لە سەر هەژاران و کەم دەرامەتەکان دابەش بکەن، بە دڵنیایەوە خێری عومرەیان پێ دەگات.\nمەلا عەبدولا سەرۆکی یەکێتی زانایانی ئاینی ئیسلامی کوردستان گووتی: دەکرێت ئەوانەی دەیانەوێت ئەو برە پارەیەی کە دایانناوە بۆئەنجامدانی عومرە لەمانگی پیرۆزی رەمەزاندا لە ڕێگەی دەزگایەکی خێرخوازی باوەرپێکراو ببەخشنەوە دڵنیابن خێرەکەیان وەکو ئەنجامدانی عومرە وایە، ئینشااللە خودای مەزن خێریان وەکو خێری ئەنجامدانی عومرە دەبێت لەمانگی رەمەزاندا.


یه‌كێتی له‌به‌رده‌م سیاسه‌تی (به‌نداوی به‌ر بە‌ته‌شه‌نه) - ئاوێنه\nیه‌كێتی له‌به‌رده‌م سیاسه‌تی (به‌نداوی به‌ر بە‌ته‌شه‌نه)\n■ جه‌میله شێخ مه‌حمود\nجه‌میله شێخ مه‌حمود\nده‌سته‌واژه‌ی (به‌نداوی به‌ر بە‌ته‌شه‌نه، یان رێگریی هه‌ژمون) بە‌زمانی عه‌ره‌بی(سد النفوذ) دێت، ئه‌م تیۆرییه له‌لایه‌ن دیبلۆماتكاری ئه‌مریكی (جۆرج كێنان)ه‌وه داهێنراوه، ئامانج له‌م تیۆرییه به‌ر به‌ته‌شه‌نه كردنی شیوعییه‌ت‌و یه‌كێتی سۆڤیه‌ت بو. ئه‌م بیرمه‌نده له‌و بڕوایه‌دا بو كه ئه‌گه‌ر رێبه‌ره‌كانی یه‌كێتی سۆڤیه‌ت واز له‌ئایدۆلۆژی بهێنن ئه‌وكاته سیاسه‌تی ده‌روه‌یان له‌بری فراوانخوازی جیهانی بۆ كۆمه‌ڵێك ئامانجی سنوردارده‌گۆرێت، به‌و شێوه‌یه یه‌كێتی سۆڤیه‌تیش وه‌ك وڵاتانی تری جیهانی لێ دێت‌و مه‌ترسی بۆ سه‌ر ئه‌مریكا نامێنێت. به‌و شێوه‌یه ئه‌مریكا هه‌ژمونی یه‌كێتی سۆڤیه‌ت‌و ئایدۆلۆژییه‌تی شیوعی له‌ناوچه‌كه به‌رته‌سك كرده‌وه.\nكاریگه‌ریی ئه‌م ده‌سته‌واژه‌یه بۆ ئه‌و بارودۆخه‌ی ئێستای یه‌كێتی نیشتمانی كوردستانیش گونجاوه، بۆیه ده‌پرسین، یه‌كێتی كه خاوه‌نی شۆرشی نوێیه، خاوه‌نی زیاتر له20 هه‌زار شه‌هیده، ئه‌ندازیارو جێبه‌جیكاری راپه‌ڕینه‌و هه‌مو خه‌ڵكی كوردستان‌و ناوچه‌كه شاهێدن كه پێشمه‌رگه‌كانی یه‌كێتی نیشتمانی كوردستان رابه‌رایه‌تی رزگار كردنی گوند بە‌گوند‌و شار به‌شاری هه‌رێمی كوردستانیان كرد، یه‌كێتی خاوه‌نی دروشمه‌كه‌ی فیدرالییه، خاوه‌نی ئایدۆلۆژیه‌ت‌و به‌رنامه‌ی سۆشیالدیمۆكراته، خاوه‌نی سیاسه‌تی دیمۆكراتیزه‌كردنی كوردستانه‌و سیمبولی دیمۆكراسیه‌ته، هه‌مو حزبه‌كانی كوردستان له‌ژێر سایه‌ی فكری دیمۆكراسیه‌ت‌و فه‌لسه‌فه‌ی چه‌پكه گوڵه‌كه‌ی مام جه‌لال تاله‌بانی كاری سیاسیی ده‌كه‌ن، به‌ڵام بۆچی به‌م ئاسته‌ی ئێستا گه‌یشتوە؟\nهه‌نگاوه‌كانی سیاسه‌تی ده‌ربه‌ندی به‌ر بە‌ته‌شه‌نه یان رێگریی له‌هه‌ژمونی یه‌كێتی نیشتمانی كوردستان له‌چه‌ند خاڵێكدا ده‌خه‌مه روو:\nیه‌كه‌م: پاش راپه‌ڕین رێژه‌یه‌كی زۆر له‌هاوڵاتیانی كوردستان په‌یوه‌ندییان بە‌ریزه‌كانی ی ن ك كرد، زۆرێك له‌و هاوڵاتییانه به‌ر لێبوردنی به‌ره‌ی كوردستانی كه‌وتبون، ژماره‌یه‌ك له‌پێشمه‌رگه‌و كادرانی یه‌كێتی داوای پاكسازیی‌و ده‌ركردنی ئه‌و جاش‌و به‌عسییانه‌یان كرد كه به‌ر لێبوردنه‌كه كه‌وتبون، ئه‌مه بوە هۆی ئه‌وه‌ی زۆرێك له‌و هاوڵاتییانه له‌یه‌كێتی دوور بكه‌ونه‌وه‌و په‌یوه‌ندی بە‌ریزه‌كانی پارتی دیمۆكراتی كوردستانه‌وه بكه‌ن.\nدوەم: دوای پێكهێنانی حكومه‌تی هه‌رێم، یه‌كێتی ویستی داموده‌زگاكانی حكومه‌ت بە‌سیستم بكات، ئه‌وه‌ش پێویستی بە‌بودجه هه‌بو، هه‌وڵیدا داهاتی گومرگی برایم خه‌لیل هه‌موی بێته‌وه بۆ وه‌زاره‌تی دارایی، به‌ڵام ستافی به‌رێوه‌بردنی گومرگه‌كه رازی نه‌بون، ئه‌وه‌ش بوە گرنگترین هۆكاری سه‌رهه‌ڵدانی شه‌ڕی ناوخۆ بۆ ماوه‌ی 4 ساڵ. بە‌هۆی شه‌ڕی ناوخۆوه سنوری ژێر ده‌سه‌ڵاتی یه‌كێتی كه‌وته ژێر 3 ئابلۆقه‌ی ئابوری، ئه‌ویش ئابلۆقه‌ی ئابوری نێوده‌وله‌تی كه به‌سه‌ر عێراقدا سه‌پێنرابو، ئابلۆقه‌ی حكومه‌تی عێراق بۆ سه‌ر هه‌رێمی كوردستان، ئابلۆقه‌ی حزبی به‌رامبه‌ر كه رێی بە‌هاتن‌و رۆشتی كه‌لوپه‌ل نه‌ده‌دا له‌توركیاوه بۆ ناوچه‌ی سلیمانی‌و هه‌ڵه‌بجه‌و گه‌رمیان بێت یان بە‌پچه‌وانه‌وه. له‌م بارودۆخه‌دا یه‌كێتی نه‌یتوانی شه‌ڕی ده‌بابه‌ی عێراق‌و فرۆكه‌ی توركیا بكات‌و له‌ڕووی سه‌ربازییه‌وه شكستی هێناو31ی ئاب رویدا.\nجه‌نابی مام جه‌لال هه‌ستی به‌و مه‌ترسییه كرد كه‌وا پلانێك هه‌یه بۆ له‌قالبدانی یه‌كێتی له‌ڕووی فكری‌و ئایدۆلۆژی‌و جه‌ماوه‌ری‌و سه‌ربازی‌و سنوردار كردنی نفوزی یه‌كیتی له‌ناوچه‌كه، بۆیه خۆی بە‌ته‌نیا رۆشته لای پارتی‌و رێكه‌وتنی ستراتیجی واژۆ كرد، بۆ ئه‌وه‌ی به‌ر به‌و سیاسه‌ته‌ی (به‌نداوی به‌ر بە‌ته‌شه‌نه) بگرێت‌و زۆر خاڵی له‌و رێككه‌وتننامه‌یه‌دا دیاری كرد، یه‌كێك له‌وخاڵانه (رێگری له‌سه‌نگه‌رگواستنه‌وه‌ی كادرو ئه‌ندامانی باڵا له‌نێوان هه‌ردوو حزبدا بوو). له‌و باره‌وه جه‌نابی مام جه‌لال فه‌رموده‌ی (سه‌فین له‌بن دێ، به‌ڵام یه‌كێتی له‌بن نایه) بە‌گوێی نه‌یاران‌و دۆستانی یه‌كێتیدا دا.\nوه‌ك ده‌بینین له‌دوای نه‌خۆشكه‌وتنی جه‌نابی مام جه‌لال فشاری به‌ر بە‌هه‌ژمونی یه‌كیتی خێرا ترو به‌هێز تر بو، تا گه‌یشته ناو سه‌ركردایه‌تی یه‌كێتی‌و له‌ڕاگه‌یاندنی نه‌یارانه‌وه هێرش بكه‌نه سه‌ر یه‌كتری‌و ته‌خوینكردنی یه‌كتری، هه‌روه‌ها له‌لایه‌ن خودی یه‌كیتییه‌وه به‌رنامه‌ی سۆشیالدیمۆكرات كه خالی جیاكه‌ره‌وه‌ی یه‌كیتییه له‌هه‌موحزبه‌كانی تر فه‌رامۆش كرا. هاوڵاتیانی كوردستان گله‌یی زیاتر له‌یه‌كێتی ده‌كه‌ن له‌به‌ر ئه‌وه‌ی جیاوازی له‌گه‌ڵ حزبه‌كانی تردا نه‌هێشته‌وه، چونكه تا ئیستاش ئاسۆی ئازادی‌و دیمۆكراسیه‌ت‌و خزمه‌تكردنی هاوڵاتیان له‌لای یه‌كیتییه‌وه ده‌بینن، به‌ڵام یه‌كێتی به‌هۆی سه‌رقال بونه‌وه به‌وهه‌مو پلانانه‌وه ئاگای له‌خه‌ونه‌كانی نه‌ماوه.\nسێیه‌م: سود له‌ئامانجی دیمۆكراسی خوازیی یه‌كێتی نیشتمانی كوردستان له‌ناوچه‌كه بینرا كه ژینگه‌یه‌كی ئازادی كاری حزبی ره‌خساند، له‌وێوه هه‌نگاوه نه‌رمه‌كان ده‌ستی پێكرد، له‌ساڵی 1994وه دروستكردن‌و هاندان‌و پشتگیریی مادی‌و مه‌عنه‌وی راسته‌وخۆ یان ناراسته‌وخۆ بۆ حزبی نوێوحزبی توندره‌وی ئیسلامی له‌م زۆنه بە‌مه‌رجی ئه‌وه‌ی چالاكییه‌كانیان له‌تا سنوری دێگه‌ڵه بێت، ئه‌وه‌ش بۆ كاركردن له‌سه‌ر ده‌نگده‌رو جه‌ماوه‌ری یه‌كێتی بوە. وه‌ك ئه‌وه‌ی (كادرێكی پارتی) له‌كه‌ناڵیكی تەلفزیۆن ووتی چه‌ند حزب‌و ململانیی سیاسی له‌ناوچه‌ی سلیمانی وده‌وروبه‌ری هه‌بیت ته‌نها كاریگه‌ری له‌سه‌ر ده‌نگده‌ری یه‌كیتی ده‌كات.\nچواره‌م: یه‌كێتی هه‌ر له‌سه‌ره‌تای دروستبونیه‌وه ئازادی بیروڕا‌و ره‌خنه‌و ره‌خنه له‌خۆ گرتن پره‌نسیپێكی ئاسایی ناو حزب بوە، سود له‌م پره‌نسیپه وه‌رگیراوه‌و له‌ڕێی راگه‌یاندنی سێبه‌رو راگه‌یاندنی راسته‌وخۆوه ئه‌و كه‌لێنانه گه‌وره ده‌كرێن‌و زۆر جار بۆته هۆی باڵ‌و پاشان له‌ژێر ناوی ریفۆرم‌و عه‌داله‌ت‌و به‌رژه‌وه‌ندی خه‌لك خۆیان نواندوەو پاشان جیا بونه‌ته‌وه تا به‌شێك له‌ده‌نگی ئه‌ندام‌و لایه‌نگری یه‌كێتی ببه‌ن. ئه‌وه‌ی جێی سه‌رنجه پاش جیابونه‌وه‌ی گۆران له‌یه‌كێتی ده‌نگۆی پلانی كۆكردنه‌وه‌ی ده‌نگه ناڕازییه‌كانی یه‌كێتی‌و پاشان گه‌رانه‌وه‌یان بۆ ناو یه‌كێتی بڵاو كرده‌وه تاكو زۆرێك له‌كادره‌كانی یه‌كێتی فریو بده‌ن، له‌ئێستاشدا هه‌مان پرۆپاگه‌نده بۆ حزبه‌كه‌ی به‌رهه‌م ساله‌ح بڵاو ده‌كه‌نه‌وه. هه‌روه‌ها جێی پرسیاره بۆ؟:\n– ئه‌وحزبانه هه‌مو چالاكییه‌كانیان له‌سنوری زۆنی سه‌وزه‌و هیچ جۆره چالاكییه‌ك له‌و دیو دێگه‌ڵه ناكه‌ن؟؟\n– ئه‌و حزبانه بە‌ئاشكرا دژی پارتی قسه ده‌كه‌ن وبە‌راگه‌یاندن هێرش ده‌كه‌نه سه‌ر پارتی، هه‌روه‌ها دژی یه‌كێتی توندتر ره‌خنه ده‌گرن‌و ده‌یانه‌وێت یه‌كێتی بە‌گژ پارتیدا بچێت. بۆ نمونه ئه‌وكاته‌ی وه‌زیرو ئه‌ندام په‌رله‌مانه‌كانی گۆران له‌هه‌ولێر ده‌ركران داوایان له‌یه‌كێتی ده‌كرد كه هه‌لویست دژ بە‌پارتی بنوێنیت‌و ئه‌وانیش له‌حكومه‌ت بكشێنه‌وه. له‌كاتێكدا دوای هه‌لبژاردنی ساڵی 2009و 2014 بونه حزبی دوەم هاوپه‌یمانێتییان له‌گه‌ڵ پارتی كرد.\n– ئه‌و حزبانه خۆیان وه‌ك به‌رهه‌ڵستكاری پارتی ده‌نوێنن‌و هه‌وڵ ده‌ده‌ن له‌رێی هه‌لبژاردنه‌وه زۆرینه‌ی كورسی به‌ده‌ستبهێنن‌و وه‌ك خۆیان ده‌ڵێن ده‌یانه‌وێت بگه‌ن بە‌لوتكه‌ی ده‌سه‌ڵات‌و پارتی له‌حوكمڕانی دوور بخه‌نه‌وه، به‌ڵام هاوپه‌یمانێتی له‌گه‌ڵ لیستی یه‌كێتی دروست ناكه‌ن تا ببنه زۆرینه‌ی په‌رله‌مانی كوردستان له‌كاتێكدا دڵنیان یه‌كێتی‌و پارتی ركابه‌ری سه‌ره‌كیی یه‌كترن له‌ده‌سه‌ڵاتدا.\nپێنجه‌م: وه‌ك ئاشكرایه كه‌ركوك به‌هێزترین زۆنی سه‌وزه، بۆیه ئه‌وه‌ی له‌كه‌ركوك رویدا، بۆ كه‌مكردنه‌وه‌ی هه‌ژمونی یه‌كێتی بو، بە‌به‌ڵگه‌ی ئه‌وه‌ی هێزه‌كانی پێشمه‌رگه بە‌ئاشكرا وتیان ئه‌وه‌ی له‌به‌ر ده‌ستماندایه له‌چه‌ك‌و ته‌قه‌مه‌نی له7 بۆ 10 رۆژ توانای به‌رگریمان هه‌یه، هه‌روه‌ها هێزه‌كانی هاوپه‌یمانی بە‌ئاشكرا رایگه‌یاند كه تدخل ناكات له‌كاتی هه‌لگیرسانی شه‌ڕدا‌و له‌هه‌مان كاتدا هێزه‌كه‌ی عێراق بە‌چه‌كی ئه‌مریكی پڕ چه‌ك كرابون. وێرای ئه‌و زانیارییانه ئه‌گه‌ر حكومه‌تی هه‌رێم پلانی به‌رگریی له‌كه‌ركوك هه‌بوایه ده‌بو زۆرینه‌ی هێزی پێشمه‌رگه ببرایه‌ته كه‌ركوك‌و مه‌سعود به‌رزانی وه‌ك سه‌ركرده‌ی هێزه چه‌كداره‌كانی حكومه‌تی هه‌ریم له‌كه‌ركوك سه‌رپه‌رشتی شه‌ره‌كه‌ی بكردایه. به‌ڵام ئه‌مانه نه‌كراو خه‌لكی كه‌ركوك‌و ئه‌و هێزه‌ی بە‌هێزی پێشمه‌رگه‌ی یه‌كێتی ناسراوه له‌و ده‌ڤه‌ره خرایه به‌رده‌می لووله‌ی تۆپی ده‌بابه‌ی ئه‌مریكی‌و هێزه میلیشیاكانی عێراق، وێرای ئه‌وه‌ش له‌دوزخورماتوو به‌رگری كرا‌و سه‌دان شه‌هیدو دیل‌و كه‌م ئه‌ندام كه‌وته‌وه‌و ناچار هێزه‌كه شكاو پاشه‌كشه‌ی كرد تا چیتر خه‌لك‌و پێشمه‌رگه شه‌هید نه‌بێت، ئه‌وه‌ش گورزێكی كوشنده بو بۆ یه‌كێتی. شایانی باسه كه پلانی له‌ناوچونی هێزی پێشمه‌رگه‌و وێران بونی كه‌ركوك هه‌لوه‌شێنرایه‌وه، راگه‌یاندنی نه‌یاره‌كانی یه‌كێتی كه‌وتنه پرۆپاگه‌نده‌ی خیانه‌ت بۆ شكاندنی هه‌یبه‌تی یه‌كێتی له‌كه‌ركوك‌و دروستكردنی ماملانێ له‌ناوخۆی یه‌كێتیدا.\nشه‌شه‌م: هه‌ر هه‌نگاوێكی ده‌سه‌ڵات بۆ بڕین یان كه‌مكردنه‌وه‌ی یان دواخستنی موچه‌ی كه‌سوكاری شه‌هیدو ئه‌نفالكراوان‌و چه‌كی كیمیایی، پێشمه‌رگه‌ی دێرن، زیندانی سیاسی، كه‌م ئه‌ندامی سه‌نگه‌ر، بۆ زیانگه‌یاندنه بە‌قاعیده‌ی یه‌كێتی كه توانیویه‌تی یه‌كێتی له‌و هه‌مو پلانگێرییه بپاریزێت. چونكه زۆرینه‌ی زۆری ئه‌و توێژه كادره پێشكه‌وتوەكانی یه‌كێتین كه له1975 ه‌وه ئه‌ركی خه‌باتی شۆرشی نوێیان له‌سه‌ر شان بوە.\nحه‌وته‌م: یه‌كێتی خاوه‌ن ئایدۆلۆژییه‌ت‌و به‌رنامه‌ی سۆشیالدیمۆكراته، ئه‌م فه‌لسه‌فه‌یه له‌كه‌شوهه‌وای سه‌قامگیریی سیاسی‌و ئابوری‌و كۆمه‌ڵایه‌تیدا جێبه‌جێ ده‌ركرێت، به‌ڵام له‌ماوه‌ی 26 ساڵه‌ی حوكمڕانیدا هه‌رێمی كوردستان له‌و ته‌نگه‌ژه‌یه‌ی باسكرا، ده‌ژین. بۆیه وه‌ك ده‌بینین یه‌كێتی له‌ئایدۆلۆژیه‌ت‌و به‌رنامه‌ی سۆشیالدیمۆكرات دوور كه‌وته‌وه‌و خه‌ونه‌كانی له‌ئاستی ده‌ره‌وه‌و ناوخۆی كوردستان بچووك بۆوه بۆ ململانێ‌و بالباڵێنی ناوخۆی یه‌كێتی، به‌و شێوه‌یه وه‌ك هه‌ر حزبێكی ئاسایی هه‌لتۆقیوی بی به‌رنامه مایه‌وه.\nهه‌شته‌م: كاتێك حزب له‌ئایدۆلۆژیه‌ت‌و به‌رنامه دابڕا، له‌و بۆشاییه فكرییه‌دا تاك تاك سیاسه‌تمه‌داران‌و سه‌ركرده‌كان به‌ره‌و بازرگانی ده‌رۆن، چونكه پێیانوایه سه‌رمایه‌و دارایی ده‌توانێت پێگه‌و پۆست له‌ناو حزب‌و له‌ده‌ره‌وه‌ی حزب بپاریزێت‌و ده‌توانن ده‌نگده‌رو جه‌ماوه‌ر بۆ خۆیان دروست بكه‌ن. له‌ناو یه‌كێتیشدا ئه‌و فه‌راغه دروست بو، بازرگانی سیاسیی تیا هه‌لتۆقی‌و ئیستا ململانییه‌كان له‌ململانێی فكرییه‌وه بۆ ململانیی دارایی وپله‌و پۆستی لوتكه‌ی ده‌سه‌ڵات له‌ناو یه‌كێتی گواسترایه‌وه، هه‌ر ئه‌وه‌ش هۆكاری سه‌ره‌كی بون 2 گروپ له‌یه‌كێتی جیا ببنه‌وه‌و حزبی سه‌ربه‌خۆ دروست بكه‌ن.\nئه‌وه‌ی زۆر بە‌كورتی باسم كرد، سیاسه‌تی به‌نداوی به‌ر به‌ته‌شه‌نه‌و سنوردار كردنی هه‌ژمونی یه‌كێتی بو، بۆیه رێژه‌ی ده‌نگده‌رو رێژه‌ی كورسییه‌كانی یه‌كێتی له50 كورسییه‌وه بۆ 18 كورسی په‌رله‌مانی كوردستان دابه‌زی. ئێستا یه‌كێتی ده‌ركی به‌و مه‌ترسییانه كردوەو ده‌پرسین، پێویسته چی بكات؟


كتێبه‌كه‌ی ده‌میرتاش به‌ناوی سه‌حه‌ر بڵاوكرایه‌وه\nدوانیوه‌ڕۆی دوێنێ پێنج شه‌ممه ناوه‌ندی غه‌زه‌لنوس له مه‌راسیمێكدا له ژێر ناونیشانی " سه‌حه‌ر، ئه‌وچیرۆكانه‌ی ئه‌ردۆگان نه‌یتوانی زیندانی بكات" كۆمه‌ڵه چیرۆكی سه‌حه‌ر له نوسینی سه‌ڵاحه‌دین ده‌میرتاش، به وه‌رگێڕانی فه‌رهادچۆمانی بڵاوكرده‌وه.\nكتێبه‌كه‌ی ده‌میرتاش لە دوتوێی 142 لاپەڕەدا و لە 12 چیرۆك پێكهاتووە كە سەرجەمیان كێشە كۆمەڵایەتییەكان و دابونەریتی كۆمەڵگا دەخەنەڕوو، چیرۆكەكان لە ڕاستییەوە وەرگیراون و بە زمانێكی ئەدەبی و سادە نوسراونەتەوە.\nبه‌ختیار حه‌مه‌سور كه له مه‌راسیمی بڵاوبونه‌وه‌ی كتێبه‌كه خوێندنه‌وه‌یه‌كی گشتی بۆ چیرۆكه‌كان كرد به دیجیتاڵ میدیای په‌یامی راگه‌یاند: چیرۆكه‌كانی ده‌میرتاش ده‌چنه خانه‌ی چیرۆكی ریالیستیكی سیاسییه‌وه، كه ڕووداوه ڕاسته‌قینه‌كانی ژیان ده‌گێڕێته‌وه كه ئه‌مه‌ش دوباره په‌یوه‌ندیه دانه‌بڕاوه‌كه‌ی به‌ینی سیاسه‌ت و ئه‌ده‌بیات نوێ ده‌كاته‌وه.\nتایبه‌تمه‌ندی له‌م چیرۆكانه‌دا ئه‌وه‌یه كه ئه‌م چیرۆكانه به‌ته‌نیا گێڕانه‌وه‌ی ڕاسته‌قینه‌نین، به‌ڵكو گێڕانه‌وه‌یه‌كه تاوه‌كو ئه‌و ڕاسته‌قینه‌یه‌ی هه‌یه بیگۆرین به‌ره‌و باشتر.\nبه‌ختیار ئه‌وه‌یشی وت: كۆمه‌ڵه چیرۆكی سه‌حه‌ر به‌رهه‌می دۆخی نائاساییه: زیندان نوسه‌ری ئه‌م كۆمه‌ڵه چیرۆكه‌یه، سەڵاحەدین دەمیرتاش، پاش ئەوەی لە هەر کردەیەکی سیاسی دادەبڕێنرێت و هەموو مافێکی لە چوارچێوە و دیوارێکی تەنگەبەر و بێ ئایندەدا دەپەستێورێت، دیسان ئەم پرسە دەتوانێ مانا پەیدا بکاتەوە و دەنگمان بخەینەوە پاڵ دەنگی ئەو نووسەرانە و دووبارە بپرسینەوە: «ئەدەبیات چی پێ دەکرێت؟» ئەم کتێبە و چیرۆکەکانی، دەتوانن خودی وەڵامەکە بن.\nهیوا و به‌رخۆدان دیسان دوو تایبه‌تمه‌ندی په‌یامی چیرۆكه‌كانن كه ئه‌مه‌ش دوباره درێژكراوه و ڕه‌نگدانه‌وه‌ی به‌رخۆدان و خه‌باتی باكوره.


له دوو ڕاوه‌رگرتنی گشتی نوێدا ئۆباما له پـێش مه‌ككه‌ینه‌وه‌یه\nبه‌پـێی دوو ڕاوه‌رگرتنی گشتی نوێ سـیناتۆر باراك ئۆباما كاندیدی دیموكراته‌كان بۆ پـۆسـتی سه‌رۆكایه‌تی وڵاته یه‌كگرتووه‌كانی ئه‌مریكا له پـێش سـیناتۆر جۆن مه‌ككه‌ینی كاندیدی كۆماریـیه‌كانه‌وه‌یه له نێو ده‌نگده‌رانی ناونووس كراودا.\nیه‌كێكیان ڕۆژنامه‌ی واشـنتن پـۆست و كه‌ناڵی ته‌له‌فیزیۆنی ABCكردوویانه و ده‌ڵێن سـیناتۆر ئۆباما به 8 خاڵ له پـێش سـیناتۆر مه‌ككه‌ینه‌وه‌یه، له سه‌دا 50 به‌رامبه‌ر به له سه‌دا 42 .\nهه‌روه‌ها له ڕاوه‌رگرتنێـكی گشتی تردا كه ڕۆژنامه‌ی نیویۆرك تایمز و كه‌ناڵی ته‌له‌فیزیۆنی CBSكردوویانه ده‌ركه‌وتووه ئۆباما به 6 خاڵ له پـێش سـیناتۆر مه‌ككه‌ینه، له سه‌دا 45 به‌رامبه‌ر به له سه‌دا 39.\nهه‌روه‌ها له ڕاوه‌رگرتنه‌كان ده‌ركه‌وتووه هێشـتا كه‌لێنی نێوان ئه‌مریكایی‌یه ڕه‌ش پـێست و سـپـیـیه‌كاندا گه‌وره‌یه سه‌ره‌ڕای ئه‌و كاندیدكردنه مێژوویه‌ی ئۆباما. زیاتر له 80 له سه‌دی ڕه‌ش پـێسـته‌كان ئۆبامایان پـێ باشه، به‌ڵام ته‌نها له سه‌دا 30 سـپی پـێسـته‌كان هه‌مان بۆچوونیان هه‌یه.\nشـایانی باسه ئۆباما ده‌بێته یه‌كه‌م ڕه‌ش پـێست له مێژووی ئه‌مریكا كه پارتێـكی گه‌وره بۆ پـۆسـتی سه‌رۆكایه‌تی وڵاته یه‌كگرتووه‌كان كاندیدی بكات.


نوێکاری ئەندرۆید ١٠ دەگات بە مۆبایلە ئەندرۆیدەکەم؟ – تۆڕی میدیایی خەڵک\n2019/09/16 - 11:57 PM\nساڵانە بەمەبەستی پێشخستن و دابینکردنی تایبەتمەندی زیاتر کۆمپانیای گووگڵ کە خاوەندارێتی ئەندرۆید دەکات هەڵدەستێت بە ڕاگەیاندنی وەشانی نوێی سیستەمی ئەندرۆید و پاشان کۆمپانیاکانی دیکەش دەتوانن سوود لە پڕۆژەکە وەربگرن و بەردەستی بخەن بۆ بەکارهێنەرانیان، ئەمەی خوارەوە زانیاری تەواوە لەسەر ئەو مۆبایلانەی وەشانی ئەندرۆید ١٠ یان بۆ دەگونجێت.\nمۆبایلەکانی کۆمپانیای سامسۆنگ دیار نییە کەی وەشانەکەیان بۆ بەردەست دەبێت چوونکە پێویستە سامسۆنگ لەگەڵ ڕوکاری وەن یوئای دا بیگونجێنێت، کە ئەمەش پڕۆسەیەکی دوورمەودایە و هەموو ساڵێک ماوەیەکی زۆری پێدەچێت تاوەکوو بەردەست دەبن.\nبەڵام پێشبینی دەکرێت ئەو مۆبایلانەی لەم دوو ساڵەی کۆتایدا ڕاگەیەنراون وەشانەکانیان بۆ ڕەوانە بکرێت و زنجیرەی ئێس کارێکی زیاتریان تێدا بکرێت و بەشێکی مۆبایلەکانی زنجیرەی ئەی و ئەوەی دەربارەی نۆتەکانیشە پێشبینی دەکرێت بۆ نۆت ١٠ و نۆت ٩ بەردەست بخرێت.\nمۆبایلەکانی کۆمپانیای وەنپڵەس\nمۆبایلەکانی کۆمپانیای هواوی\nمۆبایلەکانی کۆمپانیای نۆکیا\nمۆبایلەکانی کۆمپانیای ئەیسوس\n2020/07/10 - 7:00 PM\nئەمڕۆ هەینی بەشێک لەئەپلیکەیشنە بەناوبانگەکانی مۆبایل و خزمەتگوزارییەکان لەسەر سیستمی IOS لەکارکەوتن، بەنمونەى (Spotify, Pinterest ,Tinder and viber)، کە دواتر چارەسەرکرا.\nبەشێک لەئەپلیکەیشن و خزمەتگوزارییە بەناوبانگەکانى سیستمی IOS لەسەر ئایفۆن و ئایپاد لەکارکەوتن، کە دواتر چارەسەرکراو هۆکاری کێشەکە گەڕێندرایەوە بۆ SDK Facebook.\nتاکو ئێستا لەلایەن بەکارهێنەرانی سیستمی ئەندرۆیدەوە هیچ ڕیپۆرتێک نەگەڕاوەتەوە، کە کێشەیەکیان لەگەڵ ئەپلیکەیشنەکان یاخود خزمەتگوزارییەکان هەبێت.\n2020/07/10 - 3:50 PM\nبڕیارە لەماوەى ڕۆژانی تاقیکردنەوەی پۆلى ١٢ى ئامادەیى زانستى و وێژەى و پیشەیى و خوێندنى ئیسلامى هێڵەکانی ئینتەرنێت لەکاتژمێر ٦ بۆ ٩ی بەیانی ببڕێت.\nوەزارەتی گواستنەوە و گەیاندن، بەڕەزامەندی وەزارەتی پەروەردە بڕیاریدا لە ڕۆژانی تاقیکردنەوەکانی پۆلى ١٢ى ئامادەیى زانستى و وێژەى و پیشەیى و خوێندنى ئیسلامى هێڵەکانی ئینتەرنێت لەسەرتاسەری هەرێمی کوردستان لەکاتژمێر ٦ بۆ ٩ی بەیانی دەوەستێت.\nئەمە لەکاتێکدایە بڕیارە سبەینێ شەممە تاقیکردنەوەی نیشتیمانیی پۆلى ١٢ى ئامادەیى زانستى و وێژەى و پیشەیى و خوێندنى ئیسلامى لەسەرتاسەری هەرێمی کوردستان دەستپێبکات.


زانکۆی هەڵەبجە کۆتای بەخولیICT دەهێنێت - زانکۆی هەڵەبجە\nزانکۆی هەڵەبجە - چالاکییەکان - زانکۆی هەڵەبجە کۆتای بەخولیICT دەهێنێت\nبەسەرپەرشتی سەرۆكی زانكۆی هەڵەبجە، کۆتای هات بەخولی ICT كە زانکۆی هەڵەبجە و دەزگای مرۆی مام و ئەمریکان کۆرنەر /سلێمانی ئەنجامیان دابوو.\nسەرلەبەیانی ئەمڕۆ بەئامادەبوونی سەرۆکی زانکۆی هەڵەبجە د. مهاباد کامل عبداللە و نوێنەری دەزگای مرۆی مام بەڕێز ساسان لطیف، بەڕێوەبەری ئەمریکان کۆرنەر /سلێمانی بەڕێز هاوبیر حمەعلی كۆتایان بە خولەكە هێناو بڕوانامەی بەشدار بوونیان بەخشییە سەرجەم بەشداربوان.\nخولەکە ماوەی مانگێک بەردەوام بوو لەبەرواری ٢٠٢٠/٧/٨دەستی پێکردو تاوەكو ٢٠٢٠/٨/١٠ کۆتای بەخولەکە هات، لە رێگای وتنەوەی ئەم خولەوە زانکۆی هەڵەبجە وەک یەکەمین زانکۆی کوردستان ئامادەکاری کرد بۆ ستافی ئەکادیمی و سیستمی ئەلیکترۆنی و ئۆنلاین لەماوەی دروست بوونی ڤایرۆسی کۆرۆنادا كرد.\nلەوتەیەکدا بەڕێز هاوبیرحمەعلی، بەڕێوەبەری ئەمریکان کۆرنەر لەسلێمانی وتی ” ئامانجمان لە کردنەوەی ئەم خولە ئاشنابوونی مامۆستایان و فەرمانبەرانی زانکۆی هەڵەبجەیە بە پەرەپێدانی تواناکانیان وشێوازی بەکار هێنانی سیستمی ئۆنلاین بەبەکارهێنانی ئەو پڕۆگرامانەی لەزانکۆکانی جیهاندا بەکار دەهێنرێت”.\nلەکۆتایدا دكتۆر مهاباد سەرۆکی زانکۆی هەڵەبجە، وێڕای سوپاس دەستخۆشی بۆ بەڕێزیان هیوای بەردەوامی بۆ خواستن لە هاوکاریەکانیان بۆ زانکۆی هەڵەبجە، پاشانیش لۆگۆی زانکۆی هەڵەبجە و ڕێزلێنانی تایبەتی پێشکەش بەهەردوو دەزگای مرۆی مام و ئەمریکان کۆرنەر /سلێمانی کرد، سوپاس و پێزانینی تایبەتیشی پێشکەش بەهەردوو مامۆستای وانە بێژ م. باوەڕ محمد فرج و م. ڕزگار علی احمد کرد.


کەیسی خاشقچی لەنێوان تورکیا و سعودیەدا\nکەیسی خاشقچی لەنێوان تورکیا و سعودیەدا\nشاراوە نییە کە کەیسی خاشقچی بۆتە بەشێک لە کێبڕکێی نێوان تورکیا و سعودیە لەسەر رابەریەتی کردنی جیهانی ئیسلامی سوننی. تورکیا پشت بە رابردووی عوسمانییانەی و سعودیە پشت بەست بە جوگرافیای سەرهەڵدانی ئیسلام و دوو شوێنە پیرۆزەکەی ئیسلام لە مەککە و مەدەینە. هەردووکیان لە پێشبرکێدان لەسەر رابەرایەتی کردنی جیهانی ئیسلامی سوننی. لەم سەرو بەندەدا کەیسی خاشقچی تێکەڵ بەم پێشبڕکێیە بووەو لێی جیاناکرێتەوە.\nلە ڕاستیشدا ئەگەر تورکیا نەبوایە ، کەیسی خاشقچی هیچ دوراییەکی نێودەوڵەتیی وەرنەدەگرت و وەکو زۆر کەیسی تر بەئاسانی تێدەپەڕی و هەڵای لەسەر دروست نەدەبوو. بەکردەوە ، لاوازترین بەشی پلانی سعودییەکان بۆ کوشتنی خاشقچی لە ئیستانبوڵ، پەیوەندی بەوەوە هەیە، کە هیچ حسابێکیان بۆ تورکیا نەکردبوو.\nلانی کەم بۆ ماوەی دوو هەفتە ، سعودیە بەهۆی لێدوانی کاربەدەستانی تورک و دزەکردنی هەواڵەکانی تاوانەکە بۆ میدیاکانی تورکیا، سەریان لێ شێوا و جگە لە نکوڵی کردن و بەرگری لە خۆکردن، هیچی تریان بۆ نەمایەوە. لە تورکیا ئەردۆغان یارییەکەی زۆر بەرێکوپێکی هەڵسوڕاند و تەنگی بە سعودییەکان هەڵچنی، لەو لاشەوە ناوبانگێکی جوانی بۆ خۆی و وڵاتەکەی وەک پارێزەری مافی مرۆڤ و پشتیوانی ئازادی رۆژنامەوانی دروست کرد.\nبەڵام پاش داننانی سعودیە بە کوژرانی خاشقچی، هاوکێشەکە گۆڕانی بەسەردا هات، ئێستا سعودیە ، تاڕادەیەکی زۆر، دەستپێشخەری بەدەستهێناوەتەوەو خەریکی شانۆگەریی لێپێچینەوە لە تیوەگلاوەکانی کەیسەکە باش بەڕێوە دەبات. لەبەرامبەردا، هەڵوێستی تورکیا خاوبۆتەوەو تەمومژی لەسەر نیشتووە. لە دوایین وتاری ئەردۆغان لە پەرلەمان ، هەڵوێستی تورکیا پێی نایە قۆناغی سڕبونەوە، وتارەکە هیچ شتێکی تازەی تێدا نەبوو.\nناوەڕۆكی وتارەکە ئەو پرسیارەی وروژاند، کە بۆچی سەرۆک ئەو قسانە دەڵێتەوە کەهەموومان دەیزانین؟ خودی وتارەکە گومانی لەسەر زانیارییەکانی تورکیا دروست کرد. ئەگەر تورکەکان زانیاریی نەوتراویان لایە، بۆچی سەرۆک لە وتارەکەی نەیوتوە؟ ئەوەی کە لە وتارەکەی ئەردۆغان کەمتر سەرنجی چاودێرەکانی راکێشاوە ئەوەیە کە ئەردۆغان لە قسەکانی لە پەرلەمان، مۆرکی سیاسی لە تاوانەکە داماڵیوەو کەیسەکەی لە کەیسێکی سیاسییەوە کردۆتە کەیسێکی جینائی.\nپاش وتارەکە، دادوەری گشتی تورکیا بەشێوەیەکی فەرمی داوای لە سعودییەکان کرد، 18 گومانلێکراوە دەستگیرکراوەکەی رادەست بکەن تا لە تورکیا دادگایی بکرێن، دیارە تورکیا هەر لەسەرەتاوە دەیزانی سعودییەکان ئەم داوایە رەت دەکەنەوە، هەر واش دەرچوو، لەبەرژەوەندی سعودیەدا نییە تێوەگلاوەکان نە لە تورکیا و لە دادگایەکی جیهانیدا دادگایی بکرێن.\nلەم هەلومەرجە‌ی ئێستادا سعودییەکان سەرکەوتوو بون لە مراندنی کەیسەکە تا ئەندازەیەکی زۆر، لەو بڕوایەشدان کات لەبەرژەوەندییان دایە. ئەگەر سعودیە بەردەوام بێ لە مراندنی کەیسەکە و لە کۆتایشدا دەریچەیەکی باشی بۆ بدۆزێتەوە، بەبێ زیان و بە سەلامەتی لێی دەردەچی،تورکیاش بە دەست بەتاڵی. لەم هەلومەرجەی ئێستادا سعودییەکان لە تورکەکان بەشێوەیەکی سیستماتیکیتر کاردەکەن و هەوڵیش دەدەن پێگەی خۆیان چەسپاوتر بکەن.\nسعودیە هەستی کرد کەیسی خاشقچی زۆر زیانی لێ داوە، لەلایەک بۆتە مایەی بەهێزکردنی پێگەی تورکیا لە جیهانی ئیسلامیدا، لانی کەم لەرووی میدیاییەوە، هەروەک بۆتە سەقامگیرکردنی هاوپەیمانیی تورکیا و قەتەر. ئەمەش دەشێ هاندەر بێ بۆ بیرکردنەوە لە ئاشتبوونەوە لەگەڵ قەتەر.\nلەلایەکی ترەوە سەرقاڵبوونی سعودیە بە کەیسی خاشقچی ، بەربەستی لەبەردەم بەشداربوونی سعودیە لە گەمارۆدانی ئێران دروست کردووە، جگەلەوەی کە قەیرانەکە هەموو ئەو پلانەی سعودیەی شڵەژاندووە کە بەهۆیانەوە دەیویست پشتیوانی لە پلانەکەی ترەمپ بکات بۆ سەپاندنی چارەسەرێک بۆ مەسەلەی فەلەستین لەسەر بنچینەی « گرێبەستی سەدە» سەرباری ئەوەی کە بە درێژایی ئەو ماوەیە، پاساوەکانی بەردەوامبوونی سعودیە لەسەر جەنگی یەمەن لەسۆنگەی کەیسی خاشقچییەوە هەرەسیان هێنا و راستگۆیان لەدەستدا.\nبۆیە دەشێت لە قۆناغی داهاتوودا سعودیە پێداچونەوەیەک بە سیاسەتی لە یەمەن بکات، بەتایبەتی کە ئەندازایاری جەنگی یەمەن، واتە میر محەمەدی کوڕی سەلمان، هێشتا لە ریسوایی کوشتنی خاشقچی رزگاری نەبوە.\nگرنگترین خاڵ لە مەسەلەکەدا ئەوەیە، کە مەلیک سەلمانی باوکی چیتر ناتوانێ پشت بە کوڕە بێ ئەزمونە هەڵەشە و سەرەڕۆکەی ببەستێ،دەبێ بگەڕێتەوە مەیدان و جڵەوی دەسەڵات بگرێتەوە دەست. ئەم خاڵە شتی تری لە پشتەوەیە، کە هێشتا رواڵەتەکانی بە رونی دەرنەکەوتون. ناوەندە سیاسییەکان پێشبینی گۆڕانێکی دیاریکراو لە سیاسەتی ریاز دەکەن، هەم لەسەر ئاستی ناوخۆ، هەم لەسەر ئاستی دەرەوە.\nهەرچەند ئەستەمە ئەندازەی گۆڕانەکە دیاری بکرێ، بەڵام بە دڵنیاییەوە سعودیە پاش کەیسی خاشقچی ، ناتوانێ دەقاودەق هەمان سعودیەی پێش کەیسی خاشقچی بێت.


سۆران عومه‌ر: به نهێنی و ژێربه‌ژێر نرخی ده‌رمان گران ده‌كرێت\nئه‌ندامێكی فراكسیۆنی كۆمه‌ڵ ئاشكرایده‌كات: به نهێنی و ژێربه‌ژێر نرخی ده‌رمان گران كراوه و، هه‌ندێك ده‌رمان به ڕێژه‌ی له سه‌دا 100 قازانجی خراوه‌ته سه‌ر.\nسۆران عومه‌ر، ئه‌ندامی فراكسیۆنی كۆمه‌ڵی ئیسلامی له په‌رله‌مانی كوردستان، له نووسینێكدا كه له تۆڕی كۆمه‌ڵایه‌تیی فه‌یسبووك بڵاویكردووه‌ته‌وه، ده‌ڵێت "دوای به‌دواداچوونه‌كان، ده‌ركه‌وت سه‌ندیكای ده‌رمانسازان- لقی سلێمانی، نرخی ده‌رمان گران ده‌كات و، بۆ ئه‌م مه‌به‌سته‌ش هه‌موو نرخه‌كانی به سیدییه‌ك به‌سه‌ر ده‌رمانخانه‌كانی سلێمانیدا دابه‌شكردووه".\nسۆران عومه‌ر نموونه‌ی نرخی ده‌رمانه‌كانی له پێشوو و ئێستادا خستووه‌ته ڕوو، كه به‌پێی لیسته‌كه به‌شێك له‌و ده‌رمانانه‌یه پێشتر به قازانجی له‌سه‌دا 10 بۆ 12 فرۆشراون، به‌ڵام به‌پێی نرخه تازه‌كان به ڕێژه‌ی له‌سه‌دا په‌نجا و شه‌ست و، تاكو له‌سه‌دا 100یش قازانجیان خراوه‌ته سه‌ر.\nئه‌و په‌رله‌مانتاره ده‌ڵێت "هه‌ر ده‌رمانخانه‌یه‌ك به‌و نرخانه‌وه پابه‌ند نه‌بێ، ئاگاداركردنه‌وه‌ی ئاراسته ده‌كه‌ن و دواتر سزای ماددیی ده‌ده‌ن، بۆ جاری سێیه‌میش دایده‌خه‌ن".\nسۆران عومه‌ر ئاماژه به‌وه ده‌كات "ئه‌م كاره مه‌ترسیداره، به ڕێككه‌وتنی سه‌ندیكا و زۆرێك له ده‌رمانخانه‌كان داده‌نرێ". ده‌شڵێت "هه‌موو ڕێگه‌یه‌ك ده‌گرنه به‌ر بۆ ڕه‌تكردنه‌وه‌ی گرانكردنی ئه‌و نرخانه‌ی ده‌رمان كه زۆرینه‌یان ده‌رمانی نه‌خۆشییه درێژخایه‌نه‌كانن".


یارمەتی:بەستەر - ویکیپیدیا، ئینسایکڵۆپیدیای ئازاد\nئەم پەڕەیە ڕوونی دەکاتەوە کە چۆن پەیوەندییەکانی ویکیلینک، لینکی نێوانویکی، یان لینکی وێبی دەرەکی ھایپەرلینک لەسەر ویکیپیدیا دروست دەکرێت، کاتێک خوێنەران یەک کرتە دەکەن بۆ چوونەژوورەوەی لاپەڕەکانی تری ویکیپیدیا، پرۆژەکانی تری ویکیمیدیا، و ماڵپەڕە دەرەکییەکان.\n١ ویکیلینکەکان (بەستەرە ناوەکییەکان)\n٢ بەستەری ئینتەرویکی\n٤ بەستەر بۆ بەشەکان\n٥ پوختەی دەستوورەکان\n٦ گۆڕانی شێوازی نیشاندان\n٧ نووسە ڕێگەنەدراوەکان\nویکیلینکەکان (بەستەرە ناوەکییەکان)دەستکاری\nویکیلینک یان بەستەری ناوەکی، ئەو بەستەرانەن وا بۆ لاپەڕەیەکی دیکە لە ویکیپیدیای سۆرانی ڕوانە دەکەن.\n[[ویکی]]؛ ئەنجام: ویکی (بەستەر بۆ ویکی بە نازناوی ویکی)\n[[ویکی|زانست]]؛ ئەنجام: زانست (بەستەر بۆ ویکی بە نازناوی زانست)\nبەو جۆرە بەستەرە کە نازناو جیاوازە لە ناوی مەبەست، لەبەر ئەوەی پیتی شکاندنەوە (|) بەکار دێت تێیدا، بەستەری شکاو دەوترێت.\nلە ئینگلیزیدا بەتایبەت، ناوی لاپەڕەی مەبەست لە کاتی بەستەردان، بە گەورە و بچووکی پیتەکان ھەستیارە، جگە لە پیتی یەکەم. واتە wikipedia و Wikipedia ھەر یەکن، بەڵام talk لەگەڵ taLk جیاوازە.\nئەگەر لاپەڕەی بەستەر پێدراو، نەبێت، واتە ئێستا دروست نەکرابێت، بەستەرەکە بە ڕەنگی سوور نیشان دەدرێت؛ کە پێی دەڵێن سوور-بەستەر. کرتەکردنە سەر سووربەستەر لاپەڕەیەکی نوێ دێنێ کە ئامادەیە بۆ دروستکردنی لاپەڕەیەکی نوێ بە ناوی ئەو بەستەرە.\nئەگەر لە لاپەڕەیەکدا، بەستەر بدەی ھەر بەو لاپەڕە، بەستەرەکە وەک دەقی ئەستوور نیشان دەدرێت: Help:بەستەر\nئەگەر بتەوێ بەستەرێکی ئاسایی بدەی بە لاپەڕەی وێنەیەک، لاپەڕەی ھاوپۆل یان زمانەکانی دیکەی وتارێک، ئەنجامێکی جیاواز لە خواستەکەت دەبینی: وێنەکە لە پەڕەکەدا نیشان دەدات، ئەو لاپەڕە زیاد دەکاتە سەر ئەو ھاوپۆلەی بەستەرت داوە یا لە پاڵەوە بەستەرێکی زمانی دیکەی ئەو وتارەت بۆ دروست دەکات. بۆ بەرگری لەوە، کاتی نووسینی بەستەرەکە، پێش ناوەکەی دوو-خاڵێک دانێ: [[:هاوپۆل:یارمەتی]] ، [[:fr:Help]]\nئینتەرویکی یان نێوانویکی بەستەرێکە کە دەتبا بۆ وێبگەی پڕۆژەیەکی دیکەی ویکیمیدیا، وەک مێتا یان زمانێکی دیکە لە ویکیپیدیا. وێبگەی مەبەست دەبێ لە نەخشەی نێوانویکی وەک سەرچاوەیەکی ویکی دیاری کرابێت. ئەم جۆرە بەستەرە ھەر لە یاساکانی وا لە سەرەوە بۆ ویکیبەستەرەکان باس کرا پێڕەوی دەکات، واتە بە (|) دەتوانی گۆڕانی تێدا بدەیت. تەنھا دەبێ لە یادت بێ پێشگرێک دەخوات؛ بۆ نموونە [[m:Help:Link]] دەتبا بۆ لاپەڕەی Help:Link لە مێتادا.\nئاگادار بە بەستەری نێوانزمانی بۆ بەستەردان لە ناو دەقدا دەبێ بە دوو-خاڵێک دەست پێبکات، دەنا ئەگەر ئاسایی بنووسرێت، لا پاڵەوە زیاد دەبێتە لاپەڕەکە و بەستەر دەبێ بۆ زمانەکانی دیکەی ھەر ئەو وتارە.\nبەستەرەکانی نێوانویکی (ھەروا بەستەرە دەرەکییەکان) ھەمیشە بە شین نیشان دەدرێن لەبەر ئەوەی میدیاویکی سەرنج نادات کە لاپەڕەی مەبەست ھەیە یان نا.\nبەستەرە دەرەکییەکان لە ناونیشانی تەواوی وێبگەیەک کەڵک وەر دەگرن بۆ بەستەردانی ڕاستەوخۆ بەو لاپەڕە.\nئەگەر ھەر ناونیشانەکە بنووسیت بێ [ ]، ئەوە ھەر بەو ناوە بەڵام بە شێوازی بەستەر ئاوا نیشان دەدرێت: http://www.example.org\nئەگەر ناونیشانەکە لەناو [ ] دابنێی، وەک بەستەر و بە ژمارەیەک نیشان دەدرێت: .\nئەگەر لە ناو [ ] دوای ناونیشانەکە بە دوای دانانی بۆشایییەک، شتێک بنووسێکی، وەک بەستەر و بەو وشەوە نیشان دەدرێت: ناوی بەستەر\nلە پاڵ ھەموو بەستەرە دەرەکییەکان تیرێک دێت. بۆ لابردنی ئەو تیرە دەتوانی بەستەرەکە لە نێو ئەمەدا بێنیت: ...\nبەستەر بۆ بەشەکاندەستکاری\nبۆ دانانی بەستەر بۆ بەشێکی تایبەت لە لاپەڕەیەک، لەو دەستوورەی خوارەوە کەڵک وەر گرن:\n[[#یەک]] بەستەر بۆ بەشێک ھەر لەو لاپەڕەدا بە ناوی «یەک»\n[[وتار#دوو]] بەستەر دان بە بەشی «دوو» لە لاپەڕەی «وتار»\nبەستەر بۆ ناونیشانێکی جیاواز\nبەستەر بۆ لەنگەرێک لەنێو ھەمان پەڕەدا\nبەستەر بۆ لەنگەرێک لەنێو پەڕەیەکی تردا\nبەستەر بۆ ھاوپۆل\nگۆڕانی شێوازی نیشانداندەستکاری\nوەرگیراو لە «https://ckb.wikipedia.org/w/index.php?title=یارمەتی:بەستەر&oldid=869221»\nدواجار لە ١٦:٣٧ی ٢٢ی کانوونی یەکەمی ٢٠٢١ دەستکاری کراوە\nئەم پەڕەیە دواجار لە ١٦:٣٧ی ٢٢ی کانوونی یەکەمی ٢٠٢١ نوێ کراوەتەوە.


NRT TV | کوردستان | شەماڵ جەبار یاوەر: كۆرۆنا ڤایرۆ‌سێكی به‌و شێوه‌یه كوشنده نه‌بووه\nبەڕێوەبەری گشتی دەزگای تەندروستی پێشمەرگە رایگەیاند، كۆرۆنا مه‌ترسی ڕێژه‌ی مردنه‌كه‌ی ٣% بووه كۆرۆنا ڤایرۆسێكی به‌و شێوه‌یه كوشنده نه‌بووه، به‌ڵام بڵاوبوونه‌وه‌كه‌ی زۆر خێرایه.\nحاجی کاروان: کەسانێک لەسەروو دەسەڵاتی ئیدارییەوە رێگە بە یانەشەوانەکان دەدەن\nشەماڵ جەبار یاوەر، بەڕێوەبەری گشتی دەزگای تەندروستی پێشمەرگە بەدەنگى ئەمریکاى راگەیاند، "دۆخی كۆرۆنا لەهه‌رێمی كوردستان له‌ئێستادا له‌ژێر كۆنترۆڵدایه، ئێمه بڕوامان وایه كەكۆرۆنا له‌ماوه‌ی ڕابردوودا به‌شێكی زۆری خه‌ڵك گرتوویه‌تی، وه ئێستاش به‌هۆی ئه‌وه‌ی له‌زۆربه‌ی وڵاتانی ناوچه‌كه به‌شێوه‌یه‌ك له‌شێوه‌كان ئێمه دابڕاوین له یه‌كتری بۆنموونه هاتوچۆ كه‌مه له‌نێوان وڵاتانی ناوچه‌كه به‌تایبه‌تی وڵاتانی ڕۆژهه‌ڵاتی ناوه‌ڕاست و ئه‌مریكا و ئه‌مریكای باشور و ئه‌وروپا له‌به‌رئه‌وه كۆرۆنا له‌هه‌رێمی كوردستان به‌ره‌و كه‌مبوونه‌وه ده‌ڕوات."\nئاماژەى بەوەشکردووە، "ژمارەی تووشبووانی کۆرۆنا لەهەرێم ڕووی لەکەمیکردووە بەجۆرێک دۆخەکە لەکۆنترۆڵدایە و ئه‌گه‌ر ئێمه بتوانیین كۆنتڕۆڵی بارودۆخه‌كه به‌م شێوه‌یه‌ی ئێستا بهێڵینه‌وه، له‌مانگی سێدا پێشبینی ده‌كه‌م بتوانیین نزیك بینه‌وه له‌سفر".\nئەوەشى خستۆتەڕوو، "له‌هه‌موو سنوری سلێمانی نزیكه‌ی ٣٦ - ٣٨ نه‌خۆشمان هه‌یه، له‌هه‌ولێر و دهۆك له‌ناو نه‌خۆشخانه‌كاندا هه‌ندێك زیاتر هه‌یه به‌ڵام ڕێژه‌ی تووشبوون له‌چه‌ند ڕوژی ڕابردوودا دڵخۆشكه‌ره".\nباسیلەوەشکردووە، "هیچ كه‌یسێكی پشتڕاستكراوه نییه له‌هه‌رێمی كوردستاندا كه ئه‌نفلۆنزای په‌له‌وه‌ر هەبێت و نامانه‌وێت خه‌ڵك له‌و بابه‌ته بترسێت چونكه له‌وانه‌یه ئه‌نفلۆنزای باڵنده و ئه‌نفلۆنزای به‌رازیش ئاسانتر كۆنترۆڵ بكرێت".\nراشیگەیاندووە، "له‌ئێستادا پێویستی داخستنی خوێندنگاكان نه‌ماوه. ناكرێتت پرۆسه‌ی خوێندن ڕابگیرێت، به‌ڵام پرۆسه‌كانی تر كه له‌چوارده‌وری ئه‌ون ڕانه‌گیرێت باوه‌ڕیش ناكه‌م له‌مه‌سه‌له‌ی ڕاگرتنی سێكته‌ری خوێندن ئه‌وه‌نده كاریگه‌ریمان هه‌بووبێت له‌سه‌ر كه‌م بوونه‌وه‌ی كۆرۆنا."\nئەوەش دوایی ئەوەدێت، بەپێى دوا ئامارى وەزارەتى تەندروستى هەرێم تاوەکو ئێستا ١٠٥ هەزار و ٣٣٩ کەس لە هەرێم کوردستان توشى ڤاریۆسى کۆرۆنابوون.


کوردیپێدیا - حەمە سەعید حەسەن\n👫 حەمە سەعید حەسەن | پۆل: کەسایەتییەکان | زمانی بابەت: 🏳 کوردیی ناوەڕاست\nکتێبەکانی لە بواری رەخنەدا:\n1. وشەکان دەگەڕێنەوە مەداری خۆیان\n2. ناوەرۆک و شێوە لە چیرۆکی کوردیدا\n3. سەبارەت شیعری هاوچەرخی کوردی\n4. شیعر و هەڵوێست\n5. یەکێتی نووسەرانی کورد چی بەسەر هات؟\n6. گۆرانییە باڵنەکراوەکان\n7. شیعر و تەور\n8. زەردەخەنەی هەنسک\nئەم بەرهەمانەی دیکەی نووسەر، پێشترهەر لە لایەن لە دەزگای "ئاراس"ـەوە بڵاو کراونەتەوە: "لە گۆشەنیگای جیاوازەوە"، وەرگێڕان لە سوێدییەوە 2003، "قوڵپی پێکەنین"، لێکۆڵینەوەی ئەدەبی 2004، "ئەو پەیڤانەی لەدڵەوە هەڵدەقوڵێن"، کۆشیعر 2004، "نووسین بەبێ وشە"، کۆشیعر 2004، "شیعر و شمشێر"، لێکۆڵینەوەی ئەدەبی 2004، "هونەری راوەژن"، ساتیرەچیرۆک 2004، "ئەگەر بە هەڵەدا نەچووبم"، دیمانە 2004، "هزر و شێواز لە چیرۆکی کوردیدا"، لێکۆڵینەوەی ئەدەبی 2005، "کۆتر و پڵنگ"، بیرو بۆچوون 2005، "ئەڤیننامە"، کۆشیعر 2006، "دیرۆک و جوگرافیای سوێد"، وەرگێڕان لە سوێدییەوە 2006، "رۆشنبیر و دەسەڵات"، رەخنەی ئەدەبی و بابەتی دیکە 2007، "تاڤگەیەک لە زیو"، رەخنەی ئەدەبی و شتی دیکەیش 2008، "بەفرو گڕکان"، رەخنەی ئەدەبی و فیکری 2008.\n1. 👁 ئایین و ئازادی\n2. 👁 ئەگەر بەهەڵەدا نەچووبم\n3. 👁 ئەڤیننامە\n4. 👁 بە روخسەتی حەزرەتی شێخ رەزا\n5. 👁 بەدەم چاوەڕوانیی نیشتنەوەی شاعیرێکی بەرزە فڕەوە: رەخنە\n6. 👁 بەفر و گڕکان\n7. 👁 پەپوولە پایزە\n8. 👁 تاڤگە و بنار\n9. 👁 تاڤگەیەک لە زیو\n10. 👁 توانەوە لە زەریای عیشقی خوادا\n11. 👁 تیڕۆژێ بە شەوەزەنگەکەی (حەمە سەعید حەسەن)دا\n12. 👁 جوگرافیای سوید\n13. 👁 جەلالینامە\n14. 👁 داکۆکی لە جوانی\n15. 👁 دیرۆک و جوگرافیای سوێد\n16. 👁 دەفتەری بەرباخەڵی بیرەوەرییەکانم\n17. 👁 شیعر لە زاری ژنەوە\n18. 👁 شیعر و تەور: لێکۆڵینەوە\n19. 👁 شیعر و شمشێر، توێژنەوەی ئەدەبی\n20. 👁 شیعر و هەڵوێست: دوو لێکۆڵینەوی شیعری شێرکۆ بێکەس\n21. 👁 فڕین بە باڵی شیعر\n22. 👁 قەڵەم و شمشێر\n23. 👁 گۆرانیە باڵنەکراوەکان: لێکۆڵینەوە\n24. 👁 گەڕان لە دووی سەروا\n25. 👁 لە داوێنی: حەمە سەعید حەسەن لە هەولێر دادگایی کرا! فایلی دیرۆکی جوان و ژیاننامە خاوێنەکەی\n26. 👁 لە سایەی چەقۆدا\n27. 👁 لەهەیڤیدا بۆرووی تۆ و لە پەیڤدا بۆ خۆم دەگەرێم\n28. 👁 مانیفێستی خۆشەویستی\n29. 👁 مێ لە سایەی ستەمدا\n30. 👁 نووسین بەبێ وشە\n31. 👁 هاژە\n32. 👁 هزر و شێواز لە چیرۆکی کوردیدا\n33. 👁 هونەری راوەژن\n34. 👁 وشەکان دەگەڕێنەوە مەداری خۆیان: رەخنە\n35. 👁 ڕۆمان و ژیاننامە\n36. 👁 کتێبێک لە داهاتوو\n37. 👁 کتێبێکی بە خوێن نووسراو\n38. 👁 کۆتر و پڵنگ\n39. 👁 یەکێتی نووسەرانی کورد چی بەسەرهات\n2. 👁 حەمەسەعید حەسەن لە تافی لاویدا\n3. 👁 هەر کەسێک رێکڵام بۆ پەیامبەری داعش بکات، بلۆکی دەکەم..\n4. 👁 کۆمەڵێک نووسەر و هونەرمەندی سلێمانی بەهاری 1984 لە ناوچەی قەرەداغ\n1. 👁 بگەڕێنەوە بۆ بن دەوار و کن حوشترەکانتان!\n➕ ئەم بابەتە لەلایەن: (هاوڕێ باخەوان)ەوە لە: Dec 14 2008 11:58AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Apr 21 2014 4:46PM باشترکراوە\n👁 ئەم بابەتە 40,077 جار بینراوە\n📷 فایلی وێنە 1.0.1 6 KB Nov 1 2009 12:00AM هاوڕێ باخەوان


نادادپەروەری لە دابەشكردنی پشكەكان رێگری لەدامەزراندنی 2000 فەرمانبەر بۆ كەركوك دەكات\nلە كەركوك دوو هەزار پۆستی بۆشایی هەیە و لەلایەن پێكهاتەكانەوە پڕنەكراوەتەوە، ئەندامێكی ئەنجومەنی پارێزگاش رایدەگەیەنێت:"توركمان و عەرەب داوای بە رێژەی 32 و بە 32دەكەن و ئێمەش رازی نابین".\nئەحمەد عەسكەری، ئەندامی لیستی برایەتی لە ئەنجومەنی پارێزگای كەركوك، لە لێدوانێكیدا بۆ (هەواڵ)، رایگەیاند:"لە ئێستادا زیاتر لە دوو هەزار فەرمانبەر و مامۆستا پێویستە بۆ فەرمانگە و بەڕێوەبەرایەتیەكانی كەركوك"، ئەوەشیخستەڕوو:"ئەو دامەزراندنانە بەشێوەی لە رابردوودا چەندین كەس خانەنشین بوونە یان مردونە یاخود وازیان لە كارەكانیان هێناوە بەڵام كەس لە بریان دانەمەزراون".\nبەوتەی ئەو ئەندامەی ئەنجومەنی پارێزگای كەركوك، حكومەتی عێراق رەزامەندی دەربریوە كە ئەو رێژەیە بۆ كەركوك دابمەزرێنێت بەڵام بەهۆی ناكۆكی پێكهاتەكانەوە ئەو كارە ئەنجامنەدراوە، هەروەها باسی لەوەشكرد:"توركمان و عەرەب لە ئێستادا دەیانەوێ بە رێژەی 32 و بە 32 بۆ هەرسێ پێكهاتە سەرەكیەكان دابمەزرێت بەڵام ئێمە ئەو رێژەیەمان رەتكردۆتەوە".\nئەحمەد عەسكەری ئاماژەی بۆ ئەوەشكرد:"هۆكاری دواكەوتنی دامەزراندنەكانیش تەنها بۆ رێكنەكەوتنی لایەنەكان دەگەڕێتەوە ئەگینا حكومەت ئامادەیی دەربڕیوە بۆ دامەزراندن"، وتیشی:"بۆشایەكان لە فەرمانگەكان بەشێوەیەكە كە تەنها لە پەروردەی كەركوك 830 كەس پێویستە و لە تەندروستیش رێژەیەكی زۆر پێویستە".\n 1470 جار بینراوه\n9/21/2018 11:25:24 PM


هاوسه‌رگیری له‌خه‌ودا - بابەت\nماڵ ⁄ خه‌ونامه ⁄ هاوسه‌رگیری له‌خه‌ودا\n1 هاوسه‌رگیری له‌خه‌ودا\n1.1 لێکدانەوەی خەونی هاوسەرگیری ی کوڕی سیرین بۆ جووتە مێرد :\n1.2 ڕوونکردنەوەی خەونی هاوسەرگیری بۆ پیاوێکی بێ هاوسەر :\n1.3 لێکدانەوەی خەونەکان هاوسەرگیریی قەدەغەیە :\n1.4 ڕوونکردنەوەی خەونی ژنهێنان بۆ ژنی تاک :\n1.5 ڕوونکردنەوەی خەونی هاوسەرگیری بۆ ژنێکی خێزاندار :\nلێکدانەوەی خەونی هاوسەرگیری ی کوڕی سیرین بۆ جووتە مێرد :\nکوڕی سینەر دەڵێت ئەگەر مرۆڤ لە خەودا ببینێت کە جگە لە ژنەکەی ژن بە ژنێکی تر دەکات ، ئەوە بە سوپاس بۆ ئەزموون و کارو پیشەی خۆی بژێوییەکی زۆر و قازانجێکی زۆر گەورە نیشان دەدات .\nئەگەر کەسێک بیبینی کە شوو بە ژنێکی مردوو دەکات ، ئەوە دەریخست کە شتێکی دەست کەوێ کە بۆی مەحاڵ بوو .\nلێکدانەوەی خەونی هاوسەرگیری یی بۆ کوڕی سەرین هێما بۆ گەڕان بەدوای ئاسودەیی دەکات ، مەیلی شکاندنی بەستەرە لەگەڵ ڕابردوو و دەست دەکات بە خۆئامادەکردن بۆ داهاتوو .\nهاوسەرگیری لەگەڵ ژنێکی خێزاندار، لەوانەیە ئاماژەیەک بێت بۆ بەرپرسیاریەتی زیاتر، باری نوێ و ئەو کارە زۆرەی پێی سپێردراوە، کە ئەمەش وای لێدەکات دوو ئەوەندە هەوڵ بدات.\nهاوسەرگیریی لە خەونی کوڕی سەرین دا هەروەها ئاماژە بە گۆڕانکارییەکی کتوپڕ یان بەرنامە بۆ داڕێژراو دەکات بە گواستنەوەی تاک لە ژیانێک کە لەگەڵ هەموو شتێکی تێدا ژیاوە بۆ ژیانێکی تر کە بۆ ئەو شیاوترە و پڕیەتی لە ئەزموون و شتی نوێ بۆی .\nئەگەر ئەلرای بینی کە شوو بە ژنێکی تر دەکات، ئەمە ئەوە دەردەخات کە دەسەڵاتی دادوەری .\nئەگەر باوەڕی وایە کە چوار ژنی هێناوە ، ئەمە نیشانەی زیادبوونی باشی و بژێوی و پلە و پایەی بەرز و دەستکەوت و هەستی خۆشییە .\nڕوونکردنەوەی خەونی هاوسەرگیری بۆ پیاوێکی بێ هاوسەر :\nبینینی تاکە پیاوێک لە خەودا شوو بە کچێکی نەناسراو بکات و هەست بە نائاسوودەی بکات کە شووی پێ بکات ، بینینەکە پێشنیاری ئەوە دەکات کە بینین ەکە ناچار بکات کارێک بکات یان ئەوەی بەرامبەری دەکات ئەنجامی بدات .\nلەکاتێکدا ئەگەر لاوێک لەخەودا ببینێت کە شوو بەکچێک دەکات کە نایناسن ، بەڵام هەست بەخۆشی و ئاسودەیی دەکات لەگەڵ ئەو هاوسەرگیرییە ، ئەو تێڕوانینە پێشنیاز دەکات کە کارێکی نوێ بەدەست بهێنێ کە خەونی پێوە دەبینێت .\nخەونی هاوسەرگیری بۆ تاکە پیاوێک لەڕاستیدا ئەوە دەردەخات کە هاوسەرگیری لە ڕاستیدا دۆخی ژیانی خۆی دەگۆرێ، چونکە لە باری سۆزدارییەوە ژیانێکی تەنیایی بەجێدێڵێ و بەرەو ژیانێکی هاوسۆز و پەیوەست بوون دەڕۆیت\nئەو تێڕوانینەش ئاماژە بەوە دەکات کە بەشێوەیەکی پرۆفیشناڵانە ئەو پیشە پەسەندەی خۆی دەست دەکەوێ کە لەگەڵ تواناو ئارەزووەکانی دا دەگونجێت\nهاوسەرگیری ی بەگشتی نیشانەی ئەو هەواڵە خۆشەی ئەو هەموارکردنە نوێیەیە کە لەجێی خۆیدایە و سواری ئازاری ڕابردوو دەبێت تا بیباتە ئەو شوێنەی کە شایستەییەتی .\nبۆیە دەبێت پیاوێکی بێ هاوسەر کە لە خەودا هاوسەرگیری دەبینێت ، ئامادەتر و بە پەرۆشتر بێت بۆ داهاتوویەکی گەشتر و بەسوودتر و باش بۆی .\nلێکدانەوەی خەونەکان هاوسەرگیریی قەدەغەیە :\nئەگەر مرۆڤ لە خەودا بینی کە شوو بە یەکێک لە مەحرەمەکانی دەکات ، ئەمە ئەوە دەردەخات کە حەج و عومرەی دەبێت ئەگەر ئەم بینینە لە کاتی حەجدا بێت .\nئەگەر لە کاتەکانی تری حەجدا بێت ئەوە ئەوە دەردەخات کە دوای ماوەیەکی زۆر لە پچڕان بە ڕەحمی ئەوان بگات .\nبە گوێرەی ئیبن سیرین ، ئینشوستی هێما بۆ سەروەری و دەسەڵاتی دادوەری بەسەر خەڵکی ماڵەکەدا دەکات و شوێنو شوێنی لە نێوانیاندا گەشەکردووە و ڕاوێژی خۆی لە هەموو بڕیار و پێداویستییەکی پێویستدا گرتووە .\nئەگەر بینی کە شوو بە دایک و خوشک و پور و پور و کچەکەی دەکات ، هێما بۆ بەرزیی ئاستی سامان و سامان و پارە و پارووەکەی دەکات و ئەو پارێزبەندیەی پێشکەشی هەموو ئەو نزیک انە یان دوورو نزیکانەی دەکات و بە دڵ لە لای ئەوان ڕابوەستێت .\nڕوونکردنەوەی خەونی ژنهێنان بۆ ژنی تاک :\nلێکۆلەران لە خەون دا دەڵێن ئەگەر کچێکی تاقە لە خەودا بینێ کە شوو دەکات ئەوە ئەوە دەردەخات کە بەم زووانە شوو دەکات و ژیانی بە شێوەیەک هەڵوژێر دەبێت کە دڵی خۆش دەکات و ژیانی دەگۆڕێت .\nئەگەر بینی کە شوو دەکات بەڵام ڕوخساری زاوای نەبینی، ئەوە دەریخست کە ئەو کچە خۆی دەزگیر دەکات، بەڵام ئەو کچە خۆی پێ ناشێلێت یان ئەو ئۆفەری بۆ دەکرێت و باشتر بەکاری نەهێنیت گرنگترین لێکەوتەکانی .\nهاوسەرگیریلەخەودا ئاماژە بەباشی و بەختەوەری و شادی و هەست بەخۆشی و ئاسودەیی پاش ماوەیەک لەشپرزەیی و بێئومێدی دەکات .\nبینینەکە هەروەها ڕەنگدانەوەی بەختێکی باش ، سەرکەوتن لەو کارەدا کە بۆی دانراوە و گەیشتن بە ئامانجەکەی بە ووردی و پلان و خۆڕاگرییەکی زیاترەوە .\nهەروەها بینینی هاوسەرگیری لە خەودا، ڕەنگدانەوەی ئارەزووە ناوەکییەکانییەتی بۆ ئەوەی لە ڕاستیدا هاوسەرگیری بکات، بۆ ئەوەی بینین ەکە گوزارشت لە بیرکردنەوە و هەستە بەردەوامەکانی بکات، کە بەرەو بیرۆکەی هاوسەرگیری ی دەچێت\nبینینەکە ئاماژە بەوە دەکات کە تەمەنی تاکی ئێستا گونجاوترین تەمەنە بۆ هاوسەرگیری .\nڕوونکردنەوەی خەونی هاوسەرگیری بۆ ژنێکی خێزاندار :\nلێکۆلەران لە خەون دا دەڵێن ئەگەر ژنێکی خێزاندار لە خەودا بینیان کە شووی بە پیاوێکی جگە لە مێردەکەی کردووە ، ئەوە لە پشت یەکێک لە مەهرامزەکانی ەوە زۆر باشتر دەبێت . خەونم بینی کە هاوسەرگیریم کرد کاتێک پێشتر هاوسەرگیریم کرد .\nئەگەر بینی مێردەکەی شووی بە یەکێک لە مەهرامزەکانی کردووە ، ئەوە دەریدەخات کە مێردەکەی لە کار و کارەکەیدا قازانجێکی زۆر دەکات .\nژنهێنان لەگەڵ پیاوێکی تر ، بژێوییەکی باش و بارودۆخێکی باش و ژیانێکی باش نیشان دەدات .\nئەگەر بینی مێردەکەی لەگەڵ پیاوێکی تر دەیبات و دەیبات بۆ لای ، مانای وایە مێردەکەی موڵک و ماڵی لەدەستدەدات و پارەکەی لەدەستدەدات و بەقەیرانێکی سەختدا تێدەپەریت .\nئەگەر مێردەکەی بێتە لای بۆ ئەوەی شووی پێ بکات ، ئەوە نیشانەی قازانج و گەیشتن بە ئامانج و گەیشتن بە مەبەستێکە .\nئەگەر کوڕی شیووە و وادابنێ کە شووی کردووە ، ئەوە نیشانەی هاوسەرگیریی کوڕییەتی .\nئەگەر هاوسەرگیری لەگەڵ پیرێک بکەیت، ئەوە ئاماژە بە زۆری بژێوی و بارودۆخی باشتر دەکات.\nئەگەر نەخۆش بێت و ببینێت شوو بە پیاوێک دەکات کە نامۆیە لەگەڵی، ئەوە هێما بۆ چاکبوونەوە و باشتربوونی باری تەندروستی دەکات.\nهەروەها بخوێنەوەمانگا چیه لەخەودا\nئیبن سیرینخەوکوڕی سیرینهاوسه‌رگیریهاوسه‌رگیری له‌خه‌ودا مانای چییه


ئاژه‌ڵدۆستانی کورد خۆراک بۆ ئاژه‌ڵه برسییه‌کانی باخچه‌ی ئاژه‌ڵانی موسڵ ده‌به‌ن...\n**Published: **05 **February** 2017****\nڕۆیته‌رز بڵاویکردووه‌ته‌وه که ژماره‌یه‌ک له ئاژه‌ڵدۆستانی کورد، دوای ڕزگاربوونی باخچه‌ی ئاژه‌ڵانی موسڵ له‌ژێر ده‌ستی داعش خۆراکیان گه‌یاندووه‌ته ئاژه برسییه‌کان.به‌پێی سه‌رچاوه‌که ژماره‌یه‌کی زۆر له ئاژه‌ڵه‌کانی ئه‌و باخچه‌یه له برسا مردوون، جێگه‌که‌یان زۆر پیس بووه و چه‌ند جارێک ئاژه‌ڵه‌کان به‌ره‌ڵڵا بوون و کێشه‌یان له گه‌ڕه‌که نزیکه‌کان دروست کردووه و منداڵانییان ئازار داوه.\nدانیشتووانی ناوچه‌که ده‌ڵێن له سه‌ره‌تادا خه‌ڵکی ده‌وروبه‌ر پاشماوه‌ی خۆراکی بۆ هێناون، به‌ڵام دوای ماوه‌یه‌ک له مانه‌وه‌ی داعش له شاره‌که، برسێتی و نه‌بوونی ڕووی له خه‌ڵکه‌که‌ش کرد و ئیتر ئاژه‌ڵه‌کانیان له بیر نه‌ما.\nسەرچاوەکە ڕایگه‌یاندووه له چه‌ند ڕۆژی ڕابردوودا، دوای ڕزگاربوونی باخچه‌که له‌ده‌ستی داعش که ده‌که‌وێته به‌ری ڕۆژهه‌ڵاتی شاری موسڵ، ڕێکخراوه‌کانی ئاژەڵدۆست له کوردستانه‌وه خۆراکیان گه‌یاندووه‌ته ئه‌و باخچه‌یه.


Kurdipedia - گەرمیان.. لە ماوەی دوو ساڵدا 21 حاڵەتی دەستدرێژی بۆ سەر ئافرەتان تۆمار کراوە\n📊 گەرمیان.. لە ماوەی دوو ساڵدا 21 حاڵەتی دەستدرێژی بۆ سەر ئافرەتان تۆمار کراوە | Grupp: undersökningar och statistik | Artiklarna språk: 🏳 کوردیی ناوەڕاست\nگەرمیان.. لە ماوەی دوو ساڵدا 21 حاڵەتی دەستدرێژی بۆ سەر ئافرەتان تۆمار کراوە\nبەڕێوەبەرایەتی گشتیی بەرەنگاربوونەوەی توندوتیژیبەڕێوەبەرایەتی گشتیی بەرەنگاربوونەوەی توندوتیژی دژ بە ژنان لە کۆنفرانسێکی تۆڕی رێکخراوەکانی ژنان لە هەرێمی کوردستان ئاماری توندوتیژییەکانی ئاشکرا کرد و ڕای دەگەیەنێت لەماوەی ساڵانی 2015 و 2016 بەرانبەر بە ئافرەتان 21 حاڵەتی دەستدرێژی سێکسی تۆمار کراوە..\nبەپێی ئامارەکە، لەگەرمیانگەرمیان و لە ماوەی دوو ساڵی ڕابردوودا، 21 حاڵەتی دەستدرێژی سێکسی دژ بە ئافرەتان تۆمارکراوە.\nڕوونکراوەتەوە، کە تەنها لە ساڵی 2015 دا 16 حاڵەت تۆمارکراون، بەڵام لە ساڵی 2016 ژمارەی توندوتیژییەکە بۆ پێنج حاڵەت کەم بووەتەوە.\nهەر بەپێی ئامارەکە، لە سنووری گەرمیان له و دوو ساڵەدا کۆی سکالا و توندوتیژییە تۆمارکراوەکان گەیشتووەتە سەرووی هەزار و 500 حاڵەت.\n#بەڕێوەبەرایەتی گشتیی بەرەنگاربوونەوەی توندوتیژی | #گەرمیان |\n➕ Tillagt av ( Evîn Îbrahîm Fetah ) på Jun 25 2017 6:52AM\n✍ Denna post nyligen uppdaterats med ( Evîn Îbrahîm Fetah ) om : Jun 25 2017 7:08AM\n👁 Denna post har tittat 988 gånger\n📊 Statistik Artiklar 382,529\nRelaterade filer 50,207\n🗄 Källor 16,096


فۆڕمی تۆمارکردنی بابەت | بەیانی حزبی کۆمۆنیستی کرێکاریی کوردستان سەبارەت بە رێکەوتنی یەکێتی نیشتیمانی و بزوتنەوەی گۆڕان\nئێوارەی 17-05-2016، ڕێکەوتننامەیەک لەنێوان بزوتنەوەی گۆڕان و یەکێتی نیشتیمانی لە شاری سلێمانی ئیمزا کرا. ڕێکەوتنی گۆڕان و یەکێتی، پێشهاتێکی چاوەرەوانکراو و پێداویستیەکی ناچاریی هەردوو ئەو لایەنە بوو، لە هەلومەرجێکی زۆر تایبەت و هەستیاری ناوچەکەو عێرا ق و کوردستاندا. ململانێی زلهێزەکانی دنیا لە ناوچەکەدا، گۆڕانی باڵانسی هێز لەنێوان ئەو بلۆکانەو بەتایبەتیش ئەمریکاو رۆژاوا لەلایەک و روسیاو چین لە لایەکی ترەوە، بۆتە مایەی ئاڵوگۆر لە توانایی دەوڵەت‌و هێزە ناوچەییەکان لە رۆژهەڵاتی ناوەڕاستدا... ناکامی سیاسی ئەمریکا لە ناوچەکەو بەدیاریکراوی لە عێراق و سوریا لە ململانێ لەگەڵ ئێراندا، لەگەڵ دەستێوەردانی راستەوخۆی روسیا لە ململانێی ناوچەکەو بەدیایکراویش لە سوریادا و پێکهاتنی سێکوچکەی عێراق و ئیران و سوریا، لەبەرامبەر قوتبی تورکیا و سعودیەو وقەتەر... تا دەگاتە لاواز بوون و بەرتەسک بوونەوەی توانایی دارایی و سەربازی و جوگرافیایی داعش‌و دەستپێکردنی رەوەندی بەرەوکۆتایی چوونی، ئەو دۆخەیە کە هەمووحزب و هێزە سیاسیەکانی ناوچەکەی خستۆتە بەردەم هەڵوێستەو چاوخشاندنەوە بە هاوپەیمانیەتیەکانی پێشوو وە دوبارە سازدانەوەی هاوپەیمانیەتی و رێکەوتنی تازە... وەکو ئامادەکارییەک بۆ ئاڵوگۆگۆرەکان و پێشهاتەکانی داهاتوو. یەکێتی نیشتیمانی و بزوتنەوەی گۆران، وەکو دوو حزب و هێزی سیاسی نزیک لەیەک، لە زونێکی تایبەت و نزیک لە قوتبی ئیرانی، دەیانەوێت کەڵک لە ئاڵوگۆری باڵانسی هیزە ناوچەیەکان وەربگرن و بە نزیکبوونەوە و مۆرکردنی رێکەوتنامەیەک لەگەڵ یەکتریدا، ئەو دۆخە قەیراناویەو نەخوازاوەی پێشوویان تێپەرێنن. یەکێتی نیشتمانی وەکو شەریکی دەسەڵات لەگەڵ پارتیدا هەستی بە پەراوێزکەوتن دەکردو لەناوچەی ژێردەسەلاتی خۆشیدا لەلایەن بزوتنەوەی گۆڕانەوە کێشەو سەریەشەی بۆدروست دەکراو ئەوەش ئەوەندەی دیکە لەبەرامبەر پارتیدا لاوازتر نیشانی دەدا. سەرباری ئەوە یەکێتی لەناو تەلاری رێکخراوەیی خۆیشیدا بەدەست گرفتە ناوخۆیەکانی‌و نەبوونی رابەریەکی یەکدەستەوە، دەناڵێنێ. بزوتنەوەی گۆڕانیش کە بە بانگەشەی گەورەوە هاتە مەیدان و لەسەرەتادا توانی نارەزایەتیە بەرهەقەکانی خەڵکی کوردستانی لە دژی دەسەڵاتی تاڵانچی و میلیشیایی، بەلارێدا ببات، بەڵام زووتر لە پێشبینی خۆیان و دنیای دەرەوە پرۆژە سیاسیەکەی شکستی خواردو خۆشباوەری خەڵک بە بانگەشەو سیاسەتەکانیان، ڕووی لە ڕەوینەوە کردو نائومێدیش ریزەکانی داگرت‌و ڕەوتی پووکانەوەی دەستی پێکرد... کەواتە لە هەلومەرجێکی سیاسی لەم جۆرەدا، ئەم رێکەوتنە ئامانجی ئەوەیە کە هاوکاتی خۆئامادەکردن بۆ پێشهاتە سیاسیەکانی دوای نەمانی داعش و رێکەوتنەکانی جنێف و پەیداکردنی جێ پێیەکی سیاسی بۆخۆیان، هەوڵێکیشە بۆ پێشگرتن‌و بەرەنگاربوونەوەی تەماحە سیاسیە بێکۆتاییەکانی پارتی‌و سنوردانانێک بۆ دەسەڵات و قۆرخکاریەکانی. هەموو ئەو بەندو خاڵانەی کە لە رێکەوتنەکەی نێوان یەکێتی و گۆڕاندا وەکو خواستی خەڵک ریزکراون، تەنها بۆشاردنەوەی ئامانجی سەرەکی ڕیکەوتنامەکەیە، دەنا دوورو نزیک پەیوەندیان بە باشترکردنی ژیان و گوزەرانی خەلکی کرێکارو زەحمەتکێشی کوردستان و مافە فەردی و مەدەنیەکان و ئازادیە سیاسی و خواستە رەواکانی خەڵکی کوردستانەوە نییە. هەروەکو هیچ ریگایەکیش بۆ وەڵامدانەوە بە گرفتە بناغەیەکانی خەڵکی کوردستان کە مەسەلەی سەربەخۆیی و پێکهێنانی دەوڵەت و کۆتایی هێنان بە دەسەڵاتی میلیشیاییە، ناخاتەروو، بگرە دەسەڵاتی میلیشیایی بەرجەستە دەکاتەوە. ئەزمونی سیاسی کۆمەڵگای کوردستان و ململانێ و رێکەوتنەکانی هێزە سیاسەکانی بۆرژوازی کورد ئەوەیان بەروونی نیشانداوە کە کێشەو ململانێ و رێکەوتنەکانیشیان هیچ نزیکایەتیەکی لەگەڵ خواست‌و ئومێدو بەرژەوەندیە سیاسیەکانی خەڵکی کوردستاندا نەبوەو نیەو ئەم رێکەوتنەی نێوان گۆڕان و یەکێتی یش لەم حوکمە گشتیە دەرباز نابێت. بۆیە خەڵکی کوردستان نابێت هیچ جۆرە خۆشباوەریەکی بەو رێکەوتننامەیەو بە بانگەشەکانی هەبێت. چونکە حکومەت و پەرلەمان هەبێت یان نەبێت، کارا بێت یان ئیفلیج، بەدەست گۆڕان و یەکێتی‌و قوتبی ئێرانەوە بیت یان پارتی و قوتبەکەی بەرامبەری؛واتە دەوڵەتی تورکیا، هیچ لەو ڕاستییە ناگۆڕیت، کە حکومەت و پەرلەمان لە ژێر دەسەڵاتی ئەحزابی میلیشاییدا، جگە لە کارتۆنیک و فریوکاریەکی بەناو یاسایی بۆ شیواندنی رای گشتی دنیای دەرەوە زیاتر شتێکی تر نییە. باشکردنی ژیان و گوزەران‌و کۆتایی هێنان بە قەیرانە جۆراوجۆرەکانی بۆرژوازی کوردو حزب و هێزە سیاسیەکانی لە رێگای سیاسەتی ئەم حزبانەوە ناکرێت کە چەندین ساڵە سفرەی خاڵی خەڵک تاڵان دەکەن، لەرێگای پەرلەمان و هەڵبژاردنەوە دەسەڵاتی ئەوانە کەنار ناخرێت و ئاڵوگۆڕی بنەڕەتی بە قازانجی خەڵکی بێبەش و کەمدەرامەت ناکرێت، رێگای گەیشتن بەو خواست و ئومێدانە رێگای شۆرش و هاتنە مەیدانی ریزی رێکخراو و سەربەخۆی چینی کرێکارو جەماوەری چەوساوەو بێبەشی کوردستانە لەژێر ئاڵای سۆشیالیستی چینی کرێکاردا. رێگای خەباتی رێکخراوی هوشیارانەو یەکگرتووی خۆمانە بۆ پیکهێنانی ئاڵوگۆڕ لەژیانو گوزەران‌و دیاریکردنی ئایندەی سیاسی خۆمان بەدەستی خۆمان. حزبی کۆمۆنیستی کرێکاریی کوردستان، لەپێشەوەی ئەو خەباتەدا رادەوەستێت‌و بۆ بەکردەوە دەرهێنانی ئەو ئاڵوگۆڕانە تێدەکۆشێت. 19-05-2016


کوردیپێدیا - کاوە - فەرهەنگی فارسی - کوردی - بەرگی 2\n📕 کاوە - فەرهەنگی فارسی - کوردی - بەرگی 2 | پۆل: پەڕتووکخانە | زمانی بابەت: 🏳 کوردیی ناوەڕاست\nکاوە - فەرهەنگی فارسی - کوردی - بەرگی 2\n🔗 خوێندنەوە / داونلۆدکردنی پەڕتووکی: کاوە - فەرهەنگی فارسی - کوردی - بەرگی 2\n📥 ژمارەی داونلۆد: 2,202 جار\n🖇 بابەتە پەیوەستکراوەکان: 12,365\n1. 👁 دوکان\n1. 👁 ئاقوەت\n2. 👁 ئامنی\n3. 👁 ئەرەکرمنای\n4. 👁 ئەرەکرۆچای\n5. 👁 ئەوپەڕین\n6. 👁 بەخاینی\n7. 👁 بەردەئەموستیلە\n8. 👁 بەناپاکی\n9. 👁 پایاندەر\n10. 👁 پیتی خێ\n11. 👁 پێغەمبەری ئیسلام(د.خ)\n12. 👁 تەواو کرانی کارێک\n13. 👁 جووتن\n14. 👁 جویتن\n15. 👁 جێبهجێبوون\n16. 👁 چقر\n17. 👁 چەلیپا\n18. 👁 خا\n19. 👁 خاتم\n20. 👁 خاتە\n21. 👁 خاج\n22. 👁 خاد\n23. 👁 خاشساز\n24. 👁 خاشسازی\n25. 👁 خانمیبەڕێز\n26. 👁 خاینانە\n27. 👁 خرماندن\n28. 👁 خەلاسکەر\n29. 👁 خەیانەتاوی\n30. 👁 داخرماندن\n31. 👁 داکرماندن\n32. 👁 داکرمانن\n33. 👁 داکرۆژتن\n34. 👁 داکرۆشتن\n35. 👁 داکورۆژتن\n36. 👁 داکورۆشتن\n37. 👁 دوا پێهاتن\n38. 👁 دوایی پێهێنەر\n39. 👁 دوایی پێەیاتن\n40. 👁 دوماهیپێهێنەر\n41. 👁 دوڵامین\n42. 👁 زاتچووگ\n43. 👁 زاری ماشقە\n44. 👁 زاری مەحبووب\n45. 👁 زاری گراوی\n46. 👁 زاری مەحبووبە\n47. 👁 زاری یاریمێوینە\n48. 👁 زاریدڵبەر\n49. 👁 زاریماشووقە\n50. 👁 ژیگیر\n51. 👁 سام ڕێنیشتوو\n52. 👁 سەلیب\n53. 👁 غاینانە\n54. 👁 قاژساز\n55. 👁 قاژسازی\n56. 👁 قاشساز\n57. 👁 قاشسازی\n58. 👁 قۆجە\n59. 👁 لەڕووی خەیانەتەوە\n60. 👁 مشکگرەر\n61. 👁 مۆرخانە\n62. 👁 مۆرخوانە\n63. 👁 ناپاکانە\n64. 👁 ناهومید\n65. 👁 نقیم\n66. 👁 نقیمی ئەنگوستیلە\n67. 👁 نگینساز\n68. 👁 نگینسازی\n69. 👁 نەخشاندن بەئێسک\n70. 👁 نەخشاندن بەئێسکی لێهەڵقەندراوی فیلو وشتر\n71. 👁 نەرمەیگوێ\n72. 👁 نەقیم\n73. 👁 نەقیمساز\n74. 👁 نەقیمە\n75. 👁 هەویابڕاو\n76. 👁 ڕازاندنەوەبەئیسکی لەسەرهەڵقەنراو\n77. 👁 ڕۆچوو\n78. 👁 ڤەکورژین\n79. 👁 ڤەکوروژتن\n80. 👁 ڤەکۆرژین\n81. 👁 کرماندن\n82. 👁 کرمنای\n83. 👁 کرمنەی\n84. 👁 کرمین\n85. 👁 کرۆتن\n86. 👁 کرۆتەی\n87. 👁 کرۆژ\n88. 👁 کرۆژتن\n89. 👁 کونجاندن\n90. 👁 کونجین\n91. 👁 کۆتا هیپێهێنەر\n92. 👁 کۆتایی پێهاتن\n93. 👁 کۆتایی دان بەکاری کەسێک\n94. 👁 کۆتایی هێنان\n95. 👁 کۆتایی هێنان بەکاری کەسێک\n96. 👁 کۆتش\n97. 👁 کەسێ لەسەرکارەکەیەوەلابردن\n98. 👁 کەیوانوو\n➕ ئەم بابەتە لەلایەن: (هاوڕێ باخەوان)ەوە لە: Oct 13 2012 2:48PM تۆمارکراوە\n✍ ئەم بابەتە بۆ دواجار لەلایەن: (م. ب.)ەوە لە: Feb 26 2019 6:45AM باشترکراوە\n👁 ئەم بابەتە 12,521 جار بینراوە\n📷 فایلی وێنە 1.0.1 4 KB Oct 13 2012 2:48PM هاوڕێ باخەوان\n📕 فایلی PDF 1.0.1 12 MB 624 Oct 13 2012 2:48PM هاوڕێ باخەوان